தமிழகத்தில் அதிமுக ஆட்சி நடக்கிறதா அல்லது பாஜக ஆட்சி நடக்கிறதா ? என கேள்வி எழுப்பிய திமுக செயல் தலைவர் மு . க . ஸ்டாலின் , இபிஎஸ்ம் , ஓபிஎஸ்ம் மோடி அரசுக்கு அடிக்கும் ஜால்ரா சத்தம் காதைப் பிளக்கிறது என கிண்டல் செய்தார் . விஸ்வ ஹிந்து பரிஷத் அமைப்பின் சார்பில் , உத்தரப்பிரதேசத்தில் இருந்து ரத யாத்திரை தொடங்கி நடைபெற்று வருகிறது . ராமஜென்ம பூமியில் ராமர்கோயில் , ராமராஜ்ஜியத்தை மீண்டும் அமைத்தல் , கல்வி பாடத்திட்டத்தில் ராமாயணம் , உலக இந்து தினம் உள்ளிட்ட பல்வேறு கோரிக்கைகளை வலியுறுத்தி , இந்த ரத யாத்திரை தொடங்கப்பட்டது . மத்தியப்பிரதேசம் , மஹாராஷ்டிரா , கர்நாடகா , கேரளா வழியாக தமிழகம் வந்துள்ள இந்த ரத யாத்திரை , ராஜபாளையம் , ஸ்ரீவில்லிப்புத்துார் , கல்லுப்பட்டி , திருமங்கலம் வழியாக மதுரை வந்து , அதே நாளில் பொதுக்கூட்டமும் நடைபெற உள்ளது . இறுதியாக , ராமேஸ்வரம் சென்று ரதயாத்திரை முடிவடைகிறது . இந்த ரதயாத்திரையை அனுமதித்தால் தமிழகத்தில் சட்டம் ஒழுங்கு பிரச்சினை ஏற்பட வாய்ப்பு உள்ளதால் , அதற்கு அனுமதி வழங்கக் கூடாது என எதிர்க்கட்சிகள் சட்டப்பேரவையில் வலியுறுத்தின . ஆனால் முதலமைச்சரும் , துணை முதலமைச்சரும் ரத யாத்திரைக்கு தடை விதிக்க முடியாது என மறுப்புத் தெரிவித்தனர் . இதையடுத்து சட்டப் பேரவையில் இருந்து வெளிநடப்பு செய்த திமுகவினர் , மு . க . ஸ்டாலின் தலைமையில் சென்னை அண்ணா சாலையில் மறியலில் ஈடுபட்டனர் . மறியலில் ஈடுபட்டவர்களை போலீசார் கைது செய்தனர் . பின்னர் அவர்கள் விடுவிக்கப்பட்டனர் . அப்போது செய்தியாளர்களிடம் பேசிய ஸ்டாலின் , தமிழகத்தில் அதிமுக ஆட்சி நடக்கிறதா அல்லது பாஜக ஆட்சி நடக்கிறதா ? என கேள்வி எழுப்பினார் . மத்தியில் ஆளும் பாஜக என்ன சொல்கிறதோ அதை அப்படியே நிறைவேற்றும் ஏஜெண்ட்டுகளாக தமிழக அரசு செயல்படுகிறது என கூறினார் . இபிஎஸ்ம் , ஓபிஎஸ்ம் மோடி அரசுக்கு அடிக்கும் ஜால்ரா சத்தம் காதைப் பிளக்கிறது எனவும் ஸ்டாலின் கிண்டல் செய்தார் .


பிக்பாஸ் கடந்த ஆண்டு மக்களை பரபரப்பாக வைத்திருந்த வைத்திருந்த நிகழ்ச்சிகளில் ஒன்று பிக்பாஸ் . இந்த நிகழ்ச்சியை உலக நாயகன் கமல் தொகுத்து வழங்கினார் . இந்த நிகழ்ச்சியின் மூலம் மார்க்கெட் இல்லாமல் இருந்த ஓவியா பிரபலமானார் . சமூக வலைத்தளங்களில் அவருக்கென்று தனியாக ரசிகர் கூட்டம் உருவானது . மேலும் ஜல்லிக்கட்டு நிகழ்ச்சியின் போது பிரபலமான ஜூலி பிக்பாஸ் நிகழ்ச்சியின் மூலம் படத்தில் நடிக்க வாய்ப்பு கிடைத்தது . தற்போது அவர் உத்தமி என்ற படத்தில் நடித்து வருகிறார் . இதில் அவர் கிழவியாக தோன்றும் படம் சமூக வலைத்தளங்களில் வைரலானது . இந்த நிகழ்ச்சியில் கலந்து கொண்டு பிரபலமான இருவர் மேக்கப் அழகி ரைசா வில்சன் , மற்றும் ஹரிஷ் கல்யாண் . பியார் பிரேமா காதல் இவர்கள் இருவரும் இணைந்து தற்போது ஒரு படத்தில் நடித்து வருகிறார்கள் . படத்திற்கு ”பியார் பிரேமா காதல்” என்று படத்திற்கு பெயரிடப்பட்டுள்ளது . இளன் என்ற புதுமுக இயக்குநர் இந்த படத்தை இயக்கி வருகிறார் . ஒய் . எஸ் . ஆர் . பிலிம்ஸ் சார்பில் இசையமைப்பாளர் யுவன் சங்கர் ராஜாவும் , பாகுபலி படத்தை வெளியிட்ட கே புரொடக்ஷன்ஸ் நிறுவனம் சார்பில் ராஜராஜனும் இணைந்து இப்படத்தை தயாரிக்கின்றனர் . காதல் கலந்த காமெடி படமாக உருவாகி கொண்டிருக்கும் இப்படத்திற்கு படத்ட்தை தயாரிக்கும் யுவனே இசையமைக்கிறார் . சமீபத்தில் இப்படத்தின் படப்பிடிப்பு தொடங்கி விறுவிறுப்பாக நடைபெற்று வருகிறது . காதலர் தினம் ஸ்பெஷல் வரும் 14 ம் தேதி காதலர் தினம் உலகம் முழுவதும் கொண்டாடப்பட உள்ளது . இந்த தினத்தை முன்னிட்டு ரசிகர்களுக்கு விருந்தளிக்க படக்குழு முடிவு செய்துள்ளது . இதனை முன்னிட்டு படத்திற்கான போஸ்டர் நாளை வெளியாகிறது . இதுகுறித்து படத்தின் ஹீரோவான ஹரிஷ் கல்யாண் தமது டிவிட்டர் பக்கத்தில் பதிவிட்டுள்ளார் . அதில் . அப்டேட் பியார் பிரேமா காதல் படத்தின் மோஷன் போஸ்டர் நாளை வெளியாவதாக அறிவிப்பதில் மகிழ்ச்சி என தெரிவித்துள்ளார் . மேலும் மோஷன் போஸ்டருடன் பல அப்டேட்ஸ்களும் வர இருப்பதாக அவர் கூறியுள்ளார் . உங்கள் அனைவரின் அன்பும் ஆதரவும் தேவை என்றும் அவர் கூறியுள்ளார் . ஹரிஷ் கல்யாண் பொறியாளன் , வில் அம்பு போன்ற பல படங்களில் நடித்துள்ளார் . குறிப்பாக சர்ச்சைக்குரிய சிந்து சமவெளி படத்திலும் நடித்துள்ளார் என்பது குறிப்பிடத்தக்கது . ரைசா வில்சன் இதற்கு முன்பு தனுஷ் நடிப்பில் வெளியான விஐபி2 படத்தில் கஜோலின் பி . ஏ வாக நடித்துள்ளார் .


தீபா யாரென்றே எனக்கு தெரியாது என்றும் அவரை போயஸ் தோட்டத்தில் நான் பார்த்தது கூட இல்லை என்றும் ஜெயலலிதா வீட்டு சமையலர் ராஜம்மாள் , நீதிபதி ஆறுமுகசாமி கமிஷனில் வாக்குமூலம் அளித்ததாக தகவல்கள் வெளியாகியுள்ளது . மறைந்த முதலமைச்சர் ஜெயலலிதாவின் உதவியாளராக இருந்த பூங்குன்றன் , 2016ம் ஆண்டில் போயஸ்கார்டன் தோட்ட இல்லத்தில் பணியாற்றிய 31 பேரின் பட்டியலை ஆறுமுகசாமி விசாரணை ஆணையத்தில் வழங்கியிருந்தார் . இதன் அடிப்படையில் ஜெயலலிதாவின் இல்லத்தில் 30 ஆண்டுகளுக்கும் மேலாக சமையலராக பணியாற்றிய ராஜம்மாள் ஆஜராக உத்தரவிடப்பட்டிருந்தது . மேலும் ஒபிஎஸ் ஆதரவாளர் மனோஜ் பாண்டியனுக்கு நோட்டீஸ் அனுப்பப்பட்டது . அதன்படி நேற்று சமையலர் ராஜாம்மாள் விசாரணை ஆணையத்தில் ஆஜரானார் . அப்போது , 2016 - ம் ஆண்டு செப்டம்பர் 23 - ம் தேதி ஐசியூவில் சிகிச்சை பெற்று வந்த ஜெயலலிதாவை நேரில் பார்த்து பேசினேன் என்று ஆறுமுகசாமி விசாரணை ஆணையத்தில் வாக்குமூலம் அளித்துள்ளதாக தகவல் வெளியாகியது . தற்போது மேலும் ஒரு தகவல் வெளியாகியுள்ளது . அதாவது , தீபா யாரென்றே எனக்கு தெரியாது என்றும் அவரை போயஸ் தோட்டத்தில் நான் பார்த்தது கூட இல்லை என்றும் ஜெயலலிதா வீட்டு சமையலர் ராஜம்மாள் , நீதிபதி ஆறுமுகசாமி கமிஷனில் வாக்குமூலம் அளித்ததாக தகவல்கள் வெளியாகியுள்ளது .


ஒரு முறை கவுன்சிலராவதே சகல சவாலான அரசியல் சூழ்நிலையில் , மூன்று முறை எம் . பி . யாவதென்பது அசாத்தியமான காரியம் . அதிலும் பல்வேறு அரசியல் கால்குலேஷன்களை மனதில் போட்டபடி காய் நகர்த்தும் எம் . எல் . ஏ . க்களின் வாக்குகளை வாங்கி தேர்தலில் வெற்றி பெற வேண்டிய நிலை இருப்பதென்பது சிக்கலான சவாலே . அதை அநாயசமாக தட்டி தகர்த்தெறிந்திருக்கிறார் ராஜிவ் சந்திரசேகர் . சமீபத்தில் மாநிலங்களவையில் 58 காலி இடங்களுக்கான தேர்தல் நடைபெற்றது . இதில் முப்பத்து மூன்று பேர் எந்த போட்டியும் இல்லாமல் தேர்வாகிவிட மீதியுள்ள இருபத்தைந்து கடந்த 23ம் தேதியன்று தேர்தல் நடைபெற்றது . பதவிக்கு தேர்தல் நடந்தால் அதில் எம் . எல் . ஏ . க்கள்தான் வாக்காளர்கள் . அவர்களின் மனம் கவர்ந்த வேட்பாளரே ஹிட்டடிப்பார் என்பது தெரிந்த ரகசியமே . இந்த சூழலில் கர்நாடகாவில் நடந்த தேர்தலில் நான்கு இடங்களுக்கு ஐந்து பேர் போட்டியிட்டனர் . இதில் பி . ஜே . பி . சார்பில் ராஜிவ் சந்திரசேகர் களத்தில் நின்றார் . ஐம்பது பி . ஜே . பி . எம் . எல் . ஏ . க்களின் அமோக ஆதரவை பெற்று தேர்தலில் வென்றார் . இந்த வெற்றி குறித்து ராஜீவ் பேசுவதை விட , அவரை ஏன் தேர்ந்தெடுத்தோம் என்று பேசிய கர்நாடக எம் . எல் . ஏ . க்கள் ‘சரியான தேர்வுதான் என்றைக்குமே சரியான தீர்வாகவும் இருக்க முடியும் . தண்ணீர் பஞ்சம் , மிகப்பெரிய போக்குவரத்து நெரிசல் என பல சிக்கல்களில் சிக்கி திணறுகிறது பெங்களூரு நகரம் . அப்படியே கர்நாடகாவை ஜூம் செய்து பார்த்தால் ஒட்டு மொத்த மாநிலமும் ஓராயிரம் பிரச்னைகளை சந்தித்துக் கொண்டிருக்கிறது . அப்படியொரு சூழலில் ராஜீவ் போன்ற சேவை மனப்பான்மையுடைய எம் . பி . க்கள் களத்தில் இருந்தால்தான் கர்நாடகம் பிழைக்கும் . அதனாலேயே ! அவரை தேர்ந்தெடுத்தோம் . ” என்றனர் . இப்படி பொதுநல நோக்கோடு தேர்ந்தெடுக்கப்பட்ட எம் . பி . யான ராஜிவ் சந்திரசேகர் இன்று பொறுப்பேற்றுக் கொண்டார் . ஏற்கனவே மாநிலங்களவையில் சாமான்ய மனிதனின் பிரச்னைக்கான குரல்களை அழுத்தமாக பதிவு செய்திருக்கும் ராஜீவ் சந்திரசேகர் இனியும் தொடர்ந்து அப்படியான கடமைகளை களைப்பில்லாமல் ஆற்றுவார் என்றே நம்புகிறோம் ! என்கிறார்கள் சக பி . ஜே . பி . எம் . பி . க்கள் . ”என்னுடைய வெற்றியின் மூலம் பெங்களூரு , கர்நாடகா மற்றும் ஒட்டுமொத்த தேசத்தின் வளர்ச்சிக்கு உழைக்கும் ஒரு எம் . பி . க்கான குரல் மேலும் உறுதிப்படுத்தப்பட்டுள்ளது ! ” என்று சிலிர்த்திருக்கும் ராஜீவ் சந்திரசேகருக்கு புன்னகை மிளிர ஒரு பூங்கொத்து ! கலக்குங்க சார் !


இளம் வீரர்கள் பிரித்வி ஷா மற்றும் மயன்க் அகர்வால் ஆகியோரின் அதிரடியில் இந்திய ஏ அணி , பயிற்சி போட்டி ஒன்றில் 458 ரன்களை குவித்து மிரட்டியுள்ளது . இங்கிலாந்து சென்றுள்ள இந்திய ஏ அணி முத்தரப்பு ஒருநாள் தொடரில் ஆடுகிறது . இந்தியா “ஏ” , வெஸ்ட் இண்டீஸ் “ஏ” மற்றும் இங்கிலாந்து லயன்ஸ் அணிகளுக்கு இடையே இந்த முத்தரப்பு தொடர் நடக்கிறது . ஷ்ரேயாஸ் ஐயர் தலைமையிலான இந்திய இளம் படை இங்கிலாந்து சென்றுள்ளது . முத்தரப்பு போட்டிகள் தொடங்குவதற்கு முன்பாக , பயிற்சி போட்டிகள் நடந்துவருகின்றன . இதில் , இங்கிலாந்து கிரிக்கெட் வாரிய லெவன் அணியிடன் ஆடிய முதல் பயிற்சி போட்டியில் 125 ரன்கள் வித்தியாசத்தில் இந்திய ஏ அணி அபார வெற்றி பெற்றது . இதையடுத்து லைசெஷ்டெர்ஷைர் அணியுடனான மற்றொரு பயிற்சி போட்டி நேற்று நடைபெற்றது . இந்த போட்டியில் இளம் வீரர்கள் பிரித்வி ஷா மற்றும் மயன்க் அகர்வாலின் அதிரடி ஆட்டத்தால் இந்திய அணி 281 ரன்கள் வித்தியாசத்தில் அபார வெற்றி பெற்றது . இந்த போட்டியில் டாஸ் வென்ற இந்திய ஏ அணி முதலில் பேட்டிங் செய்தது . இந்திய ஏ அணியின் தொடக்க வீரர்களான பிரித்வி ஷா மற்றும் மயன்க் அகர்வால் ஆகிய இருவரும் தொடக்கம் முதலே அதிரடியாக ஆடி ரன்களை குவித்தனர் . அபாரமாக ஆடிய இருவருமே சதமடித்தனர் . முதல் விக்கெட்டே 221 ரன்களில் தான் வீழ்ந்தது . 132 ரன்களில் பிரித்வி ஷா அவுட்டானார் . மயன்க் அகர்வால் 151 ரன்களில் காயம் காரணமாக பெவிலியின் திரும்பினார் . இரண்டாவது வரிசையில் களமிறங்கிய ஷுப்மன் கில் , தன் பங்கிற்கு 86 ரன்கள் குவித்தார் . ரிஷப் பண்ட் , ஷ்ரேயாஸ் ஐயர் ஆகியோர் சொற்ப ரன்களில் வெளியேறினர் . பிரித்வி ஷா , அகர்வாலின் அபார சதங்கள் மற்றும் ஷுப்மன் கில்லின் அதிரடியான பேட்டிங்கால் இந்திய ஏ அணி 50 ஓவர் முடிவில் 4 விக்கெட் இழப்பிற்கு 458 ரன்களை குவித்தது . 459 ரன்கள் என்ற கடின இலக்குடன் களமிறங்கிய லைசெஷ்டெர்ஷைர் அணியின் எந்த வீரரும் சோபிக்கவில்லை . டாம் வெல்ஸ் மட்டும் 62 ரன்கள் அடித்தார் . அந்த அணி 40.4 ஓவருக்கே 177 ரன்களுக்கு ஆல் அவுட்டானது . இதையடுத்து 281 ரன்கள் வித்தியாசத்தில் இந்திய ஏ அணி அபார வெற்றி பெற்றது . பிரித்வி ஷா , மயன்க் அகர்வால் , கில் ஆகியோரின் ஆட்டம் மிரட்சியை ஏற்படுத்தும் வகையில் அமைந்தது . இங்கிலாந்து மண்ணில் இந்திய இளம் வீரர்கள் தொடர்ந்து அசத்தி வருகின்றனர் .


அதிமுக பொதுச்செயலாளர் சசிகலா சட்டமன்ற குழு தலைவராக தேர்வு செய்யப்பட்ட பிறகு எப்படியாவது முதலமைச்சாராக வேண்டும் என முட்டி மோதினார் . ஆனால் ஓ . பி . எஸ் தரப்பில் போடப்பட்ட முட்டுக்கட்டைகளால் அது நடக்கவில்லை . இதையடுத்து சொத்து குவிப்பு வழக்கில் சசிகலா , இளவரசி , சுதாகரனுக்கு 4 ஆண்டு தண்டனை உறுதிபடுத்தப்பட்டு சிறையில் அடைக்கப்பட்டனர் . அடுத்த முதலமைச்சர் வேட்பாளராக எடப்பாடி பழனிசாமி சசிகலா ஆதரவாளர்களால் தேர்வு செய்யப்பட்டார் . நேற்று ஆளுனரை சந்தித்து எடப்பாடி பழனிச்சாமி உரிமை கோரினார் . பின்னர் , இன்று திடீரென ஆளுநர் எடப்பாடி பழனிச்சாமிக்கு பதவி ஏற்க அனுமதி கொடுத்து 15 நாளில் பெரும்பான்மையை நிரூபிக்க உத்தரவிட்டார் . இன்று மாலை எடப்பாடி பழனிச்சாமி தலைமையிலான 31 கொண்ட தமிழக அமைச்சரவை பதவி ஏற்று கொண்டது . பதவி ஏற்றபின்னர் , செய்தியாளர்களை சந்தித்த எடப்பாடி பழனிச்சாமி , ஜெயலலிதாவின் ஆட்சி தொடரும் எனவும் விரைவில் சட்டப்பேரவையை கூட்டி பெரும்பான்மையை நிரூபிப்போம் எனவும் தெரிவித்தார் . இந்நிலையில் , வரும் பிப் . 18 ஆம் தேதி சிறப்பு சட்டப்பேரவை கூடுவதாக அறிவிக்கப்பட்டுள்ளது . அன்று காலை 11 - 00 மணிக்கு எடப்பாடி பழனிச்சாமி தனது ஆட்சி தொடர பெரும்பான்மையை நிருபிக்க உள்ளார் . அதற்கான முழு ஏற்பாடுகளும் தீவிரமாக நடைபெற்று வருவதாக சட்டபேரவை செயலாளர் ஜமாலுதீன் தெரிவித்துள்ளார் . 18 ஆம் தேதி அன்று பெரும்பான்மையை நிருபிக்க சபாநாயகர் முன்பு எடப்பாடி உரிமை கோருவார் . கட்சி கொறடா உத்தரவுப்படி எம் . எல் . ஏக்கள் எடப்பாடிக்கு ஆதரவாக வாக்களிப்பார்கள் . இதில் 118 எம் . எல் . ஏக்களை எடப்பாடி தனக்கு ஆதரவாக காட்டவேண்டும் . இல்லாவிட்டால் ஆட்சி கலைக்கப்படும் . இதேபோல் பெரும்பான்மையை நிருபித்த பின்னர் எதிர்த்து வாக்களிக்கும் எம் . எல் . ஏக்கள் மீது சபாநாயகர் நடவடிக்கை எடுக்க வாய்ப்புள்ளது . தங்கள் ஆதரவு எம் . எல் . ஏக்களை பாதுகாக்க இதுவரை அவர்களை கூவத்தூரிலேயே வைர்துள்ளனர் சசிகலா ஆதரவாளர்கள் . பதவி ஏற்பு விழாவிற்கு கூட அவர்களை அழைக்கவில்லை என்பது குறிப்பிடத்தக்கது . எடப்பாடி தரப்பில் பெரும்பான்மையை நிரூபிப்போம் என உறுதியாக இருக்கின்ற நிலையில் அதிசயம் ஏதாவது நிகழ்த்துவாரா ஓ . பி . எஸ் என்பதை பொறுத்திருந்து பார்ப்போம் .


கடலூர் விடுதலை சிறுத்தைகள் கட்சி இந்த மண்ணை ஆளும் நிலை வந்தால் , யாராலும் அரசியல் சாசன சட்டத்தில் கை வைக்க முடியாது என்று தொல் . திருமாவளவன் அடித்து கூறியுள்ளார் . விடுதலைச் சிறுத்தைகள் கட்சி சார்பில் காரல் மார்க்சின் 200 - வது பிறந்த நாள் விழா கருத்தரங்கு கடலூரில் நேற்று மாலை நடைபெற்றது . இந்த விழாவுக்கு விடுதலை சிறுத்தைகள் கட்சி தலைவர் தொல் . திருமாவளவன் தலைமை தாங்கினார் . கடலூர் கிழக்கு மாவட்டச் செயலாளர் முல்லைவேந்தன் முன்னிலை வகித்தார் . இதில் , தொல் . திருமாவளவன் பேசியதுஃ " கம்யூனிஸ்டுகள் காரல் மார்க்சின் பிறந்த நாளை கொண்டாட வேண்டும் , தலித் இயக்கங்கள் அம்பேத்கரின் பிறந்தநாளை கொண்டாட வேண்டும் , திராவிட இயக்கங்கள் தந்தை பெரியாரின் பிறந்தநாளை கொண்டாட வேண்டும் என்று நாம் பழக்கப்படுத்தப்பட்டு இருக்கிறோம் . காரல் மார்க்ஸ் கம்யூனிஸ்டு இயக்கத்துக்கு மட்டும் உரியவர் அல்ல , உலகெங்கிலும் உள்ள உழைக்கும் மக்களுக்கும் உரியவர் . இன்றைக்கும் முதலாளித்துவத்துக்கு சிம்ம சொப்பனமாக காரல் மார்க்ஸ் இருக்கிறார் . இந்தியாவில் முதலாளித்துவம் சாதியின் பெயரால் கட்டமைக்கப்பட்டுள்ளது . சாதியின் பெயரால்தான் உற்பத்தியும் , தொழிலும் கட்டமைக்கப்பட்டுள்ளது . வெளிநாடுகளில் முதலாளி , தொழிலாளி என்ற கட்டமைப்பு உள்ளது . ஆனால் , இந்தியாவில் ஆண்டான் , அடிமை என்ற உறவுமுறையைத்தவிர வேறு எந்த முறையும் கிடையாது . இங்கே , தலித்துகள் விவசாய கூலி தொழிலாளிகளாகவும் , உதிரி தொழிலாளிகளாகவும் இருக்கிறார்கள் . எனவே , அம்பேத்காரியக்கமே இந்த மண்ணின் மார்க்சியம் . விடுதலை சிறுத்தைகள் கட்சி இந்த மண்ணை ஆளும் நிலை வந்தால் , யாராவது அரசியல் சாசன சட்டத்தில் கை வைக்க முடியுமா ? முடியாது . டெல்லியில் சீத்தாராம் யெச்சூரியை நான் சந்தித்தபோது , தி . மு . க . வுக்கு ‘செக்’ வைப்பதற்காக திருமாவளவளன் யெச்சூரியை சந்தித்ததாக சொன்னார்கள் . அரசியல் கணக்கு நமக்கு தேவையில்லை . சாதி ஒழிப்புக்காகவே இடதுசாரிகளோடு சேர்ந்து போராடுகிறோம் . இடதுசாரிகள் விடுதலை சிறுத்தைகளோடு நிற்கிறார்களோ இல்லையோ , விடுதலை சிறுத்தைகள் கட்சி இடதுசாரிகளோடு நிற்கும் " என்று அவர் பேசினார் . இந்தக் கருத்தரங்கில் விடுதலை சிறுத்தைகள் கட்சி துணைப்பொதுச்செயலாளர் வக்கீல் திருமார்பன் , மண்டல அமைப்பு செயலாளர் திருமாறன் , நாடாளுமன்ற தொகுதி செயலாளர் செல்லப்பன் , மாவட்ட செயலாளர்கள் அறவாழி , கதிர்வாணன் , தொகுதி செயலாளர் அறிவுடைநம்பி , பண்ருட்டி தொகுதி இளஞ்சிறுத்தைகள் எழுச்சி பாசறை செயலாளர் புரட்சியாளன் , ஒன்றிய துணைச்செயலாளர் எழில் வளவன் , நகர செயலாளர் கார்த்திகேயன் , நிர்வாகிகள் ஆதிகுடியரசு , இளம்பிறை , இந்திய கம்யூனிஸ்டு கட்சி மாவட்ட துணைச்செயலாளர் குளோப் மற்றும் பலர் பங்கேற்றனர் .


2019 உலக கோப்பையை விராட் கோலி தலைமையிலான இந்திய அணி வெல்ல வாய்ப்புள்ளதாக நியூசிலாந்து அணியின் முன்னாள் கேப்டன் ஸ்டீபன் பிளெமிங் கூறியுள்ளார் . 2019 உலக கோப்பை இங்கிலாந்தில் நடக்க உள்ளது . உலக கோப்பைக்கு இன்னும் ஓராண்டுக்கும் குறைவாகவே உள்ள நிலையில் அனைத்து அணிகளும் உலக கோப்பைக்கு தயாராகி கொண்டிருக்கின்றன . இந்தியா , இங்கிலாந்து , ஆஸ்திரேலியா , தென்னாப்பிரிக்கா , நியூசிலாந்து ஆகிய அணிகளுக்கு இடையே கடும் போட்டி நிலவும் என எதிர்பார்க்கப்படுகிறது . அதிலும் குறிப்பாக இந்தியா மற்றும் இங்கிலாந்து அணிகள் தற்போதைய சூழலில் மிகவும் வலிமை வாய்ந்த அணிகளாக திகழ்கின்றன . இயன் மோர்கன் தலைமையிலான இங்கிலாந்து அணி ஆக்ரோஷமாக ஆடிவருகிறது . இதுவரை ஒருமுறை கூட உலக கோப்பையை வென்றிராத இங்கிலாந்து அணி , இந்த முறை கோப்பையை வெல்லும் முனைப்பில் உள்ளது . மேலும் உலக கோப்பை இங்கிலாந்தில் நடப்பது அந்த அணிக்கு கூடுதல் பலம் . இங்கிலாந்தை போலவே இந்திய அணியும் வலிமையான அணியாக உள்ளது . ரோஹித் , தவான் , கோலி என டாப் ஆர்டர்கள் சிறந்து விளங்கினாலும் மிடில் ஆர்டர்கள் தொடர்ந்து சொதப்பிவருகின்றனர் . மிடில் ஆர்டர் தேடுதல் வேட்டை இன்னும் முடிந்த பாடில்லை . தொடர்ந்து மிடில் ஆர்டர் பேட்ஸ்மேன்களுக்கான தேர்வு நடந்துவருகிறது . இவ்வாறு உலக கோப்பைக்கு அனைத்து அணிகளும் தயாராகிவரும் நிலையில் , அதற்கு முன்னதாக நடந்த மிகப்பெரிய தொடரான ஆசிய கோப்பை தொடரை இந்திய அணி அபாரமாக ஆடி வென்றுள்ளது . இந்நிலையில் , உலக கோப்பை குறித்து பேசியுள்ள நியூசிலாந்து அணியின் முன்னாள் கேப்டன் பிளெமிங் , இந்திய அணி வலிமையான அணியாக திகழ்கிறது . இந்திய அணி உலக கோப்பையை வெல்ல வாய்ப்புள்ளது . ஆனால் உலக கோப்பை நடக்கும் சமயம் இங்கிலாந்தில் கோடை காலம் என்பதால் வேகப்பந்து வீச்சாளர்களுக்கு காயங்கள் ஏற்பட வாய்ப்புள்ளது . எனவே கூடுதல் வேகப்பந்து வீச்சாளர்கள் அணியில் இருப்பது அவசியம் . தொடக்க வீரர்களுக்கு ஒத்துழைப்பு கொடுத்து ஆட விராட் கோலி இருக்கிறார் . தோனியும் அதற்குள் நல்ல ஃபார்முக்கு வந்து உலக கோப்பைக்கு தயாராவது அவசியம் . மேலும் கேதர் ஜாதவ் மற்றும் தினேஷ் கார்த்திக் போன்ற சிறந்த வீரர்களை இந்திய அணி பெற்றுள்ளது என பிளெமிங் தெரிவித்துள்ளார் .


தோனியுடனான நெகிழ்ச்சியான தருணங்களையும் தோனியின் திறமை குறித்தும் முன்னாள் கேப்டன் கங்குலி தனது சுயசரிதையில் குறிப்பிட்டுள்ளார் . முன்னாள் கேப்டன்கள் கங்குலி , தோனி ஆகியோர் இந்திய அணியை கொஞ்சம் கொஞ்சமாக மெருகேற்றி தற்போது கோலி தலைமையிலான இந்திய அணி , சர்வதேச அளவில் சிறந்த அணியாக திகழ்கிறது . இந்திய அணியின் வளர்ச்சியில் கேப்டனாக கங்குலியின் பங்களிப்பு அளப்பரியது . அணி வீரர்களின் அணுகுமுறையை மாற்றி அனைவரையும் ஒருங்கிணைத்து 2003ம் ஆண்டு உலக கோப்பையின் இறுதி போட்டிவரை அழைத்து சென்றார் . கங்குலியின் கேப்டன்சியில் இந்திய அணி சிறப்பான வளர்ச்சியை அடைந்தது . ஆனால் 2003 உலக கோப்பையை வெல்ல முடியாமல் போனது , பெரும் ஏமாற்றம்தான் . அந்த உலக கோப்பையை இழந்தது தொடர்பாகவும் தோனி குறித்தும் தனது சுயசரிதையில் கங்குலி நெகிழ்ந்து எழுதியுள்ளார் . அதில் , ஒவ்வொரு போட்டியிலும் நெருக்கடியான நிலைகளை வீரர்கள் எப்படி சமாளிக்கிறார்கள் என்பதை உற்று கவனிப்பேன் . ஒரு கேப்டனாக அதை செய்ய வேண்டியது எனது கடமையும் கூட . எனக்கு தோனியை 2004ம் ஆண்டு அவர் அணியில் இடம்பெறும்போது தான் தெரியும் . அதற்கு முன் தெரியாது . நாளுக்கு நாள் அவரது திறமை மேம்பட்டது . அதை பார்த்து நான் மகிழ்ச்சியடைந்தேன் . தோனியின் விளையாட்டும் எனக்கு மிகவும் பிடித்தது . 2003 உலக கோப்பை இறுதி போட்டியில் , உலகின் சிறந்த அணியாக திகழ்ந்த இந்திய அணி ஆஸ்திரேலியாவிடம் தோற்றுப்போனது . ஆனால் , 2003 உலக கோப்பையில் தோனி , அணியில் இடம்பெற்றிருந்தால் போட்டியின் முடிவு கண்டிப்பாக மாறியிருக்கும் . இந்தியா வெற்றி பெற்று கோப்பையை கைப்பற்றியிருக்கும் . என்னைப் பொறுத்தவரை 2003ம் ஆண்டு உலகக்கோப்பைக்கான இந்திய அணியல் தோனி இடம் பெற்று இருந்தால் சிறப்பாக இருந்திருக்கும் என்று விரும்பினேன் . ஆனால் , அந்த நேரத்தில் இந்தியன் ரயில்வே துறையில் டிக்கெட் பரிசோதகராக தோனி பணியாற்றிக் கொண்டு இருந்தார் என கங்குலி தெரிவித்துள்ளார் . தோனி குறித்து மேலும் நெகிழ்ச்சியுடன் எழுதியுள்ள கங்குலி , நான் விளையாடிய கடைசி டெஸ்ட் போட்டியின் போது என்னை அணிக்கு தலைமை ஏற்குமாறு தோனி கேட்டுக்கொண்டார் . ஆனால் நான் மறுத்துவிட்டேன் . 2வது முறையாக தோனி என்னிடம் கேட்டபோது என்னால் மறுக்க முடியவில்லை . தோனியின் வேண்டுகோளை ஏற்று 3 ஓவர்கள் மட்டுமே கேப்டன் பொறுப்பை ஏற்று செயல்பட்டேன் . ஆனால் , என்னால் சரியாக கவனம் செலுத்த முடியவில்லை . அதன்பின் தோனியை அழைத்து கேப்டன் பொறுப்பு உங்களுடையது ; உங்கள் பணி . நீங்கள்தான் கவனிக்க வேண்டும் என்று கூறிவிட்டேன் . இதைக் கேட்டு தோனி கடைசியாக புன்னகையை மட்டும் பதிலாக அளித்தார் என கங்குலி தோனியுடனான உறவு குறித்து நெகிழ்ச்சியுடன் சுயசரிதையில் பகிர்ந்துள்ளார் .


சமீபத்தில் நடத்தப்பட்ட கருத்துக்கணிப்பு ஒன்றில் லேடி சூப்பர் ஸ்டாரை நயன்தாராவை முந்தி ஓவியா முதலிடத்தை பிடித்திருக்கிறார் . தனியார் பத்திரிகை ஒன்று 2017 - ஆம் ஆண்டின் விரும்பப்பட்ட பெண் யார் என்று ஒரு கருத்துக்கணிப்பை நடத்தியது . அந்த கருத்துக் கணிப்பின் முடிவை நேற்று முன்தினம் வெளியிட்டது அதில் , நடிகை ஓவியா முதலிடத்தை பிடித்திருக்கிறார் . 2017 - ல் 3 வெற்றிப்படங்களை கொடுத்தும் லேடி சூப்பர் ஸ்டார் நயன்தாராவுக்கு இரண்டாவது இடம் தான் கிடைத்துள்ளது . கடந்த ஆண்டு விஜய் தொலைகாட்சியில் ஒளிபரப்பான பிக்பாஸ் நிகழ்ச்சி மூலம் ஓவியா பட்டி தொட்டியெங்கும் பிரபலமாகிவிட்டார் . ஒவியாவுக்கென ரசிகர் பட்டாளமும் உருவாகி இருக்கிறது . ஓவியா , நயன்தாராவை தொடர்ந்து 3 - வது இடத்தில் ரகுல் ப்ரீத் சிங்கும் , 4 - வது இடத்தில் ஷ்ரத்தா சசிதரும் , 5 - வது இடத்தில் காஜல் அகர்வாலும் , 6 - வது இடத்தில் ஏமி ஜாக்சனும் , 7 - வது இடத்தில் ஆண்ட்ரியாவும் , 8 - வது இடத்தில் சஞ்சனா நடராஜனும் , 9 - வது இடத்தில் ரூஹி சிங்கும் , 10 - வது இடத்தில் ஷெர்லின் சேத்தும் , 11 - வது இடத்தில் அதிதி ராவ் ஹிடாரியும் இடம்பிடித்துள்ளனர் . பிக்பாஸ் மூலம் பிரபலமான ரைசாவுக்கு 12 - வது இடமும் , ஐஸ்வர்யா ராஜேஷுக்கு 13 - வது இடமும் கிடைத்துள்ளது . இதில் என்ன கொடுமையென்றால் கடந்த ஆண்டு வெளியான பாகுபலி படத்தில் நடித்த அனுஷ்காவுக்கு 14 - வது இடமும் , விஜய் சிவகார்த்திகேயன் , சூர்யா என முன்னணி நாயகியாக இருக்கும் கீர்த்திசுரேஷுக்கு 15 - வது இடமும் , கல்யாணம் முடிந்தும் முன்னணி நாயகியாகவே வலம் வந்துகொண்டிருக்கும் சமந்தாவுக்கு 16 - வது இடமும் கிடைத்துள்ளது . அதனைத் தொடர்ந்து தமன்னா , ப்ரியா பவானி சங்கர் , சாயிஷா , பிந்து மாதவி , ஸ்ருதி ஹாஸன் , அமலாபால் அடுத்தடுத்த இடங்களை பெற்றுள்ளனர் . மேலும் பல வருடங்களாக தனக்கென ஒரு ரசிகர்கள் வட்டத்தை வைத்துக் கொன்றுக்கும் த்ரிஷாவும் இந்த லிஸ்டில் உள்ளார் என்பது குறுப்பிடத்தக்கது . இதில் கொடுமஎன்றால் , இந்த பட்டியலில் கடைசி இடத்தை நடிகை ஹன்சிகா பிடித்துள்ளவர் .


விஜய் ஹசாரே அரையிறுதியில் , தன்னை கேலி செய்ய நினைத்தவர்களுக்கு ப்ரித்வி ஷா கொடுத்த பதிலடி , வீடியோவாக சமூகவலைத்தளங்களில் வைரலாக பரவி வருகிறது . ப்ரித்வி ஷா அசத்தல்ஃ மேற்கிந்திய தீவுகள் அணிக்கு எதிரான டெஸ்ட் தொடரில் தொடர் நாயகன் விருது வாங்கிய இளம் வீரர் பிரித்திவி ஷா , விஜய் ஹசாரே போட்டியில் மும்பை அணிக்காக விளையாடி வருகிறார் . ஹைத்ராபாத் அணிக்கு எதிரான போட்டியில் சிராஜ் தொடர்ந்து பவுன்சர்களாக வீசி வம்புக்கு இழுக்க , ப்ரித்வி ஷா கூலாக சிக்சர்களை பறக்கவிட்டு பதில் கூறினார் . மேற்கிந்திய தீவுகள் அணி இந்தியாவில் சுற்றுப்பயணம் செய்து விளையாடி வருகிறது . 2 போட்டிகள் கொண்ட டெஸ்ட் தொடரை இந்தியா கைப்பற்றியது . இந்தத் தொடரில் 18 வயதே ஆன இளம் வீரர் ப்ரித்வி ஷா அறிமுகமானார் . முதல் போட்டியிலேயே சதம் அடித்த அவர் , மொத்தம் 237 ரன்கள் குவித்து தொடர் நாயகன் விருதை பெற்று கவனத்தை ஈர்க்க வைத்தார் . சிறிய வயதிலேயே அவரது பேட்டிங் அபாரமாக உள்ளதாக முன்னாள் வீரர்கள் பலர் கூறியிருந்தனர் . இந்நிலையில் , தற்போது மும்பை அணிக்காக விளையாடி வரும் ப்ரித்வி ஷா , ஹைத்ராபாத் அணிக்கு எதிரான போட்டியில் சிராஜ் வீசிய பந்தை எதிர்கொண்ட விதம் இணையத்தில் வைரலாக பரவி வருகின்றது . ஆட்டத்தின் 19 - வது ஓவரை வீசிய முகம்மது சிராஜ் , பவுன்சர்களாக வீசித் தாக்கினர் . முதல் இரண்டு பந்துகளை சமாளித்த ப்ரித்வி ஷா , மூன்றாவது பவுன்சரில் சற்று நிலை குலைந்தார் . அப்போது , சிராஜ் ஏதோ கூற , பதிலுக்கு ப்ரித்வியும் ஏதோ பதிலளிக்க வாக்குவாதம் ஏற்பட்டது .


ஆல்பைன் கம்பைன்டு ஸ்லாலோம் பனிச்சறுக்கு போட்டியில் முதலிடம் பிடித்த ஆஸ்திரியாவின் மார்சல் ஹிர்ஸ்சர் ஒலிம்பிக்கில் முதல்முறையாக தங்கம் வென்று அசத்தியுள்ளார் . தென் கொரியாவின் பியோங்சாங்கில் இந்தப் போட்டி செவ்வாய்க்கிழமை நடைபெற்றது . இதன் . ஆல்பைன் கம்பைன்டு ஸ்லாலோம் பனிச்சறுக்கு போட்டியில் ஆஸ்திரியாவின் மார்சல் ஹிர்ஸ்சர் ( 28 ) முதலிடம் பிடித்தார் . இவர் , ஒலிம்பிக்கில் தங்கம் வெல்வது இதுவே முதல்முறை . அதேபோன்று , காங்னியங் நகரில் நடைபெற்ற 1,500 மீட்டர் பிரிவில் நேற்று தங்கம் வென்றதையடுத்து மகிழ்ச்சியை வெளிப்படுத்திய நெதர்லாந்து வீரர் கே . நுயிஸ் . . காங்னியங் நகரில் செவ்வாய்க்கிழமை நடைபெற்ற 500 மீட்டர் ஷார்ட் டிராக் ஸ்பீடு ஸ்கேட்டிங்கில் ஈடுபட்ட இத்தாலி வீராங்கனை அரியன்னா ஃபான்டானா . இவர் , இந்த ஒலிம்பிக்கில் தங்கம் வென்றதுடன் இதுவரை 6 பதக்கங்களை வென்றிருக்கிறார் . பனிச்சறுக்கில் ஒரு வகையான கிராஸ் கன்ட்ரி ஸ்கீயிங் விளையாட்டுப் போட்டியின் மகளிர் பிரிவு இறுதி ஆட்டத்தில் வெற்றி பெற்று தங்கம் வென்ற ஸ்வீடனின் ஸ்டினா நில்சன் . பனிச்சறுக்கில் ஒரு வகையான லூஜ் போட்டியில் ஒற்றையர் பிரிவில் தங்கம் வென்ற ஜெர்மனி வீராங்கனை நடாலி கிசென்பெர்கர் . கிராஸ் கன்ட்ரி ஸ்கீயிங் ஆடவர் பிரிவு இறுதிப் போட்டியில் முதலிடம் வந்த நார்வே வீரர் ஜோஹன்னஸ் ஹோஸ்ஃப்டோட் . பியோங்சாங் ஒலிம்பிக்கின் சின்னமான ' வெள்ளைப் புலி ' யை கையில் ஏந்தி மகிழ்ச்சி அடைந்தார் .


புதுக்கோட்டை தமிழக அரசியலில் புதிது புதிதாக ஒளிரும் மத்தாப்புக்கள் சில மணி துளிகள் வண்ணம் காட்டும் . கடைசியாக சாம்பலாக மண்ணோடு மண்ணாகும் என்று சுகாதாரத் துறை அமைச்சர் சி . விஜயபாஸ்கர் தெரிவித்துள்ளார் . புதுக்கோட்டை மாவட்டம் , கந்தர்வகோட்டை ஒன்றியம் , கல்லாக்கோட்டை ஊராட்சியில் தமிழக முன்னாள் முதல்வர் ஜெயலலிதாவின் பிறந்தநாள் பொதுக் கூட்டம் நேற்று நடைப்பெற்றது . இந்தக் கூட்டத்திற்கு ஒன்றியச் செயலர் ஆர் . ரெங்கராஜன் தலைமை தாங்கினார் . மாவட்டச் செயலர் பி . கே . வைரமுத்து முன்னிலை வகித்தார் . இந்தக் கூட்டத்தில் அமைச்சர் சி . விஜயபாஸ்கர் பங்கேற்று பேசினார் . அவர் , " பல்வேறு தரப்பினருக்கும் நலத் திட்டங்களை வாரி வழங்கி மறைந்தவர் முன்னாள் முதல்வர் ஜெயலலிதா . தமிழக அரசியலில் புதிது புதிதாக ஒளிரும் மத்தாப்புக்கள் சில மணி துளிகள் வண்ணம் காட்டும் . கடைசியாக சாம்பலாக மண்ணோடு மண்ணாகும் . ஆனால் , அதிமுக எப்போதும் இரும்புக்கோட்டையாக இருக்கும் " என்றார் . சாத்தார் , எம் . பெரியசாமி , ஐயா . செந்தில்குமார் , பிரான்ஸிஸ் உள்ளிட்டோர் கலந்து கொண்டனர் .


சேலம் எடப்பாடி நகராட்சியில் ரூ . 78 கோடி மதிப்பீட்டில் திட்டப்பணிகள் மேற்கொள்ளப்பட்டு ஆறு ஆண்டுகளுக்கு முன்பிருந்த எடப்பாடிக்கும் தற்போதுள்ள எடப்பாடிக்கும் நிறைய வித்தியாசம் ஏற்பட்டுள்ளது என்று முதலமைச்சர் எடப்பாடி பழனிசாமி தெரிவித்தார் . சேலம் மாவட்டம் , எடப்பாடி நகர அ . தி . மு . க . சார்பில் மறைந்த முதலமைச்சர் ஜெயலலிதா பிறந்தநாள் விழா பொதுக் கூட்டம் மற்றும் 5000 பேருக்கு நலத்திட்ட உதவிகள் வழங்கும் விழா நேற்று மாலை எடப்பாடி பேருந்து நிலையம் எதிரில் உள்ள ஈஸ்வரன் கோவில் மைதானத்தில் நடைப்பெற்றது . இந்த விழாவிற்கு எடப்பாடி நகரச் செயலாளர் ராமன் , ஒன்றிய செயலாளர்கள் எமரால்டு வெங்கடாஜலம் , மாதேஸ்வரன் , ராஜேந்திரன் ஆகியோர் தலைமை வகித்தனர் . இதில் , எடப்பாடி நகர ஜெயலலிதா பேரவை செயலாளர் கதிரேசன் , முன்னாள் ஒன்றியகுழு தலைவர்கள் மாதேஸ் , கரட்டூர் மணி ஆகியோர் முன்னிலை வகித்தனர் . இந்த கூட்டத்தில் தமிழக முதலமைச்சர் எடப்பாடி பழனிசாமி பங்கேற்று 5000 பேருக்கு தையல் இயந்திரம் , குடம் , சலவைப்பெட்டி , வேட்டி , சேலை உள்ளிட்ட நலத்திட்ட உதவிகளை வழங்கினார் . அதன்பின்னர் இந்தக் கூட்டத்தில் முதலமைச்சர் எடப்பாடி பழனிசாமி பேசியதுஃ " எடப்பாடி சட்டமன்ற தொகுதிக்கு தேவையான அனைத்து திட்டங்களும் செய்யப்பட்டுள்ளது . கடந்த ஆறு ஆண்டுகளுக்கு முன்பு இருந்த எடப்பாடிக்கும் தற்போதுள்ள எடப்பாடிக்கும் உள்ள வித்தியாசத்தை நீங்களே பார்த்திருப்பீர்கள் . இதுவரை எடப்பாடி நகராட்சியில் ரூ . 78 கோடி மதிப்பீட்டில் திட்டப்பணிகள் நடைபெற்றுள்ளது . எடப்பாடி நகராட்சி பகுதியில் உள்ள குடிநீர் பிரச்சனையை போக்கிட ரூ . 18 கோடியில் தனிக்குடிநீர் திட்டம் செயல்படுத்தப்பட்டு பாதுகாக்கப்பட்ட காவிரி குடிநீர் வழங்கப்பட்டு வருகிறது . கௌண்டம்பட்டி வெள்ளாண்டி வலசை இடையே சரபங்கா ஆற்றின் குறுக்கே புதிய பாலம் , எடப்பாடியில் புதிய கலைக் கல்லூரி கட்டப்பட்டது . எடப்பாடி அரசு மருத்துவமனையை தாலுகா மருத்துவமனையாக தரம் உயர்த்தப்பட்டு ரூ . 4 கோடியில் புதிய கட்டிடம் கட்டப்பட்டது . எம் . ஜி . ஆர் . நூற்றாண்டு விழாவில் 322 பணிகளுக்கு ரூ . 57 கோடி மதிப்பீட்டில் அடிக்கல் நாட்டப்பட்டு உள்ளது . 38 ஆயிரத்து 306 பணிகள் தொடங்கி வைக்கப்பட்டுள்ளன . 8 இலட்சத்து 11 ஆயிரத்து 431 பேருக்கு நலத்திட்ட உதவிகள் வழங்கப்பட்டுள்ளன . தமிழகத்தில் வெற்றிடம் உள்ளது என்று எதிர்க்கட்சிகள் கூறி வருகின்றன . , எம் . பி . , அமைச்சர் என பல பதவிகளை நான் வகித்து தற்போது முதலமைச்சராகி உள்ளேன் . ஒரு வருடத்தில் 5500 கோப்புகளுக்கு கையெழுத்திட்டு ஒப்புதல் வழங்கி உள்ளேன் . எந்த கோப்புகளும் நிலுவையில் இல்லை . நடிகர்கள் புதிய கட்சிகள் தொடங்குகின்றனர் . தன்னிடம் வேலைப்பார்த்த நடிகை கௌதமிக்கு கூட சம்பளம் கொடுக்காமல் பாக்கி வைத்துள்ள நடிகர் கமல்ஹாசன் எப்படி நாட்டு மக்களுக்கு நன்மை செய்யப்போகிறார் ? . எம் . ஜி . ஆர் . ஆட்சி கொடுப்பதாக ஒருவர் கூறுகிறார் . நாங்கள் எம் . ஜி . ஆர் . ஆட்சியைதான் வழங்கி வருகிறோம் . தமிழகத்தில் சட்டம் , ஒழுங்கு கெட்டுவிட்டதாக எதிர்க்கட்சிகள் குற்றம் சாட்டி வருகின்றனர் . ஒரே நேரத்தில் தமிழகத்தில் 75 ரௌடிகளை காவலாளர்கள் கைது செய்துள்ளனர் . மேலும் , கைதான ரௌடிகள் நான் ரௌடியே இல்லை என்று வாக்குமூலம் கொடுக்கிற அளவுக்கு காவல்துறை சிறப்பாக உள்ளது . ரௌடிகள் அறவே ஒழிக்கப்பட்டுவிட்டனர் . தமிழ்நாட்டில் சட்டம் , ஒழுங்கு பாதுகாக்கப்பட்டு அமைதி பூங்காவாக திகழ்கிறது . அதற்கு உதாரணமாக சென்னை , அண்ணாநகர் , கோவை ஆர் . எஸ் . புரம் ஆகிய காவல் நிலையங்கள் சிறந்த காவல் நிலையமாக தேர்வு செய்யப்பட்டுள்ளன . பத்து ஆண்டுகள் சிறைத்தண்டனை பெற்றவர்கள் விடுதலை செய்ய நடவடிக்கை எடுக்கப்பட்டு வருகிறது . காவிரி மேலாண்மை வாரியம் அமைக்கவும் , காவிரி நதிநீர் முறைப்படுத்தும் குழு அமைக்கவும் தமிழக அரசு மத்திய அரசை தொடர்ந்து வலியுறுத்தி வருகிறது . அதற்காக அ . தி . மு . க . எம் . பி . க்கள் 5 நாட்களாக பாராளுமன்றத்தை முடக்கி வைத்து போராடி வருகின்றனர் . சேலத்தில் அரியானூர் , காக்காபாளையத்தில் உயர்மட்ட மேம்பாலம் அமைக்க மத்திய அரசு ஒப்புதல் வழங்கி உள்ளது . தமிழகத்தில் மேலும் 2000 ஏரிகளுக்கு குடிமராமத்து பணிகள் செய்ய ரூ . 300 கோடி நிதி ஒதுக்கீடு செய்யப்பட்டுள்ளது . மழைநீரை சேமிக்க 3000 தடுப்பணைகள் கட்ட ரூ . 1000 கோடி நிதி ஒதுக்கீடு செய்யப்பட்டுள்ளது . ரூ . 136 கோடியில் 1,188 பண்ணை குட்டைகள் கட்டவும் நிதி ஒதுக்கீடு செய்யப்பட்டுள்ளது . சேலம் - சென்னை இடையே ரூ . 10 ஆயிரம் கோடியில் பசுமை சாலை அமைக்க மத்திய அரசு உத்தரவிட்டுள்ளது . 2019 - ல் ஜனவரியில் தொழில் முதலீட்டாளர்கள் மாநாடு சென்னையில் நடத்தப்படும் . அதன்மூலம் தமிழகத்தில் புதிய தொழில்கள் தொடங்க நடவடிக்கை எடுக்கப்படும் . தமிழகத்தில் இரண்டு இடங்களில் ரூ . 1000 கோடியில் விமான உதிரிபாகங்கள் தயார் செய்யும் தொழிற்சாலை அமைக்கப்படும் . விமான நிலையத்தில் உள்ள வசதிகளை போன்று சேலத்தில் பஸ்போர்ட் அமைக்கப்பட உள்ளது . தமிழகத்தில் சாலைகள் மற்றும் துறைமுகங்கள் அமைக்க ரூ . 1 இலட்சம் கோடி மதிப்பில் மத்திய அரசு அனுமதி வழங்கி உள்ளது . தமிழகத்தில் 3 இலட்சத்து 35 ஆயிரம் பேர் அம்மா இருசக்கர வாகனத்திற்காக பதிவு செய்துள்ளனர் . அவர்களில் தகுதியுடைய நபர்களுக்கு வாகனம் வழங்கப்பட்டு வருகிறது . நான் , மறைந்த முதலமைச்சர் ஜெயலலிதாவின் வழியில் தொடர்ந்து மக்கள் பிரச்சனைக்காக பாடுபடுவேன் " என்று இவ்வாறு அவர் பேசினார் . க்கள் செம்மலை , ஜி . வெங்கடாசலம் , ராஜா , வெற்றிவேல் , மனோன்மணி , மருதமுத்து , சின்னதம்பி , சக்திவேல் , சித்ரா , மாநில கூட்டுறவு சங்க தலைவர் இளங்கோவன் , பூலாம்பட்டி முன்னாள் பேரவை செயலாளர் பாலு , ஆவின் துணைத்தலைவர் ஜெயராமன் , நகர கழக நிர்வாகிகள் சேகர் , முருகன் , செங்கோடன் உள்பட பலரும் பங்கேற்றனர் . விழாவின் முடிவில் பேரவை பொருளாளர் நாராயணன் நன்றி தெரிவித்தார் .


ஆசிய குத்துச்சண்டை போட்டியில் இந்தியாவின் விகாஸ் கிருஷ்ணன் , கெளரவ் பிதுரி , அமித் பாங்கல் ஆகியோர் காலிறுதிக்கு முன்னேற்றம் கண்டுள்ளனர் . ஆசிய குத்துச்சண்டை போட்டி உஸ்பெகிஸ்தான் தலைநகர் தாஷ்கண்டில் நடைபெற்று வருகிறது . இந்தப் போட்டியில் நேரடியாக 75 கிலோ எடைப் பிரிவின் இரண்டாவது சுற்றில் களம் கண்ட விகாஸ் கிருஷ்ணன் , தாய்லாந்தின் பதோம்சக் குட்டியாவுடன் மோதினார் , . இதில் விகாஸின் தாக்குதலில் குட்டியாவிற்கு இடது கண் அருகே காயம் ஏற்பட்டது . இதையடுத்து இரு முறை சிகிச்சை பெற்ற குட்டியா , பின்னர் போட்டியிலிருந்து விலகியதால் விகாஸ் வெற்றி பெற்றார் . விகாஸ் தனது காலிறுதியில் இந்தோனேசியாவின் பிரம்ம ஹேந்திராவை சந்திக்கிறார் . மற்றொரு 56 கிலோ எடைப் பிரிவின் 2 - ஆவது சுற்றில் கெளரவ் பிதுரி , தாய்லாந்தின் யூட்டாபோங் டாங்டீயை வீழ்த்தினார் . கெளரவ் தனது காலிறுதியில் போட்டித் தரவரிசையில் 2 - ஆவது இடத்தில் இருக்கும் சீனாவின் ஜியாவெய் ஹாங்குடன் மோதுகிறார் . மற்றொரு இந்தியரான அமித் பாங்கல் 49 கிலோ எடைப் பிரிவில் ஆப்கானிஸ்தானின் ரஹ்மானியை வீழ்த்தி காலிறுதிக்கு முன்னேற்றம் கண்டார் .


பாஜக மூத்த தலைவரும் முன்னாள் பிரதமருமான வாஜ்பாயி நீண்ட நாட்களாக உடல் நலம் பாதிக்கப்பட்டு டெல்லி எய்ம்ஸ் மருத்துவமனையில் சிகிச்சை பெற்று வந்தார் . ஆனால் வயது மூப்பு காரணமாக அவர் கடந்த 16 ஆம் தேதி மரணமடைந்தார் . வாஜ்பாயின் மறைவுக்கு குடியரசுத் தலைவர் ராம்நாத் கோவிந்த் , குடியரசு துணை தலைவர் வெங்கையா நாயுடு , பிரதமர் மோடி , காங்கிரஸ் தலைவர் ராகுல் காந்தி மற்றும் பல்வேறு அரசியல் கட்சி தலைவர்கள் இரங்கல் தெரிவித்தனர் . அவரின் இறுதி ஊர்வலத்தின் போது அமித் ஷா மற்றும் மோடி 5 கிலோ மீட்டர் தூரம் நடந்தே சென்றனர் . இந்நிலையில் வாஜ்பாயின் அஸ்தி நாடு முழுவதும் உள்ள ஆறுகளில் கரைப்பதற்கு முடிவு செய்யப்பட்டு பாஜகவின் அந்தந்த மாநில தலைவர்களிடம் அஸ்தி ஒப்படைக்கப்பட்டது . நாடு முழுவதும் வாஜ்பாயின் மரணத்துக்கு 7 நாள் துக்கம் அனுஷ்டிக்கபபட்டது . இந்தநிலையில் , முன்னாள் பிரதமர் வாஜ்பாயின் மரணத்தை பிரதமர் நரேந்திர மோடியும் , பாஜக தேசிய தலைவர் அமித்ஷா உள்ளிட்டோர் அரசியல் லாபத்திற்காக பயன்படுத்துவதாக அவரின் மருமகள் கருணா சுக்லா குற்றம் சாட்டியுள்ளார் . இது தொடர்பாக செய்தியாளர்களிடம் பேசிய கருணா சுக்லா , முன்னாள் பிரதமர் வாஜ்பாயின் மரணத்தை அரசியல் லாபத்துக்காக பயன்படுத்தும் வகையில் பிரதமர் மோடியும் , பாஜக தேசிய தலைவர் அமித் ஷாவும் கீழிறங்கி வந்துள்ளதாக குற்றம் சாட்டினார் . அடுத்த ஆண்டு நடைபெற உள்ள மக்களவைத் தேர்தலை கருத்தில் வைத்துக்கொண்டே அமித் ஷா மற்றும் பிரதமர் மோடி ஊர்வலத்தில் நடந்து சென்றனர் என குறிப்பிட்டார் . . அவருக்காக 5 கி . மீ நடந்து சென்றவர்கள் அவரின் கொள்கைகளுக்காக 2 அடிகள் கூட எடுத்து வைத்தால் நன்றாக இருக்கும் . அனைவரது உண்மை முகத்தை அறிந்து கொண்டுள்ள மக்கள் நடக்க இருக்கும் தேர்தலில் பதில் அளிப்பார்கள் என்றும் கருணா சுக்லா . தெரிவித்துள்ளார் . சட்டீஸ்கர் மாநிலம் அமைய முக்கிய காரணமாக இருந்தவர் வாஜ்பாயி . ஆனால் அம்மாநில முதலமைச்சர் ராமன் சிங் வாஜ்பாய் இறந்த பிறகு அவரின் பெயரில் பல திட்டங்களை அறிவித்து இருக்கிறார் . அவர் மறைவிற்கு முன்பே ஏன் அதனை செய்யவில்லை எனவும் கருணா சுக்லா கேள்வி எழுப்பியுள்ளார் .


இந்திய கிரிக்கெட் அணியின் தலைமைப் பயிற்சியாளர் பதவிக்கு இந்திய அணியின் முன்னாள் தொடக்க வீரரான வீரேந்திர சேவாக் , முன்னாள் ஆஸ்திரேலிய வீரர் டாம் மூடி , முன்னாள் இங்கிலாந்து வீரர் ரிச்சர்ட் பிபஸ் , முன்னாள் இந்திய வேகப்பந்து வீச்சாளர் தோடா கணேஷ் , இந்திய ' ஏ ' அணியின் முன்னாள் பயிற்சியாளரான லால்சந்த் ராஜ்புட் ஆகியோரும் விண்ணப்பித்துள்ளனர் . இந்திய அணியின் தற்போதைய தலைமைப் பயிற்சியாளரான அனில் கும்ப்ளேவின் பதவிக்காலம் வரும் 18 - ஆம் தேதியோடு முடிகிறது . அதனால் புதிய பயிற்சியாளரை நியமிக்கும் பணியில் இறங்கியுள்ளது பிசிசிஐ . எனவே , இந்திய கிரிக்கெட் அணியின் தலைமைப் பயிற்சியாளர் பதவிக்கு இந்திய அணியின் முன்னாள் தொடக்க வீரரான வீரேந்திர சேவாக் சேவாக் விண்ணப்பித்துள்ளார் . இந்தியாவுக்கு கிடைத்த சிறந்த தொடக்க வீரர்களில் ஒருவரான சேவாக் , தனது அதிரடியால் பல்வேறு ஆட்டங்களின் முடிவை இந்தியாவுக்கு சாதகமாக மாற்றியவர் . ஐபிஎல் போட்டியில் பஞ்சாப் அணியின் ஆலோசகராக செயல்பட்டு வரும் சேவாக்கிற்கு , பயிற்சியளித்த அனுபவம் ஏதும் கிடையாது . எனினும் பிசிசிஐ முன்னணி நிர்வாகிகளின் ஆலோசனைப்படியே சேவாக் விண்ணப்பம் செய்துள்ளார் . அவரைத் தவிர முன்னாள் ஆஸ்திரேலிய வீரர் டாம் மூடி , முன்னாள் இங்கிலாந்து வீரர் ரிச்சர்ட் பிபஸ் , முன்னாள் இந்திய வேகப்பந்து வீச்சாளர் தோடா கணேஷ் , இந்திய ' ஏ ' அணியின் முன்னாள் பயிற்சியாளரான லால்சந்த் ராஜ்புட் ஆகியோரும் விண்ணப்பித்துள்ளனர் . இவர்களுடன் அனில் கும்ப்ளேவும் போட்டியில் இருக்கிறார்எ என்பது குறிப்பிடத்தக்கது . தற்போதைய நிலையில் அனில் கும்ப்ளே மீது பிசிசிஐ அதிருப்தியில் இருப்பதால் அவருக்கு இன்னொரு வாய்ப்பு கிடைக்காது என்றே தெரிகிறது .


கேரள நடிகை கடத்தல் வழக்கை விசாரணை செய்து வரும் சிறப்பு புனாய்வு பிரிவினர் அங்கமாலி நீதிமன்றத்தில் குற்றப்பத்திரிகையை இன்று தாக்கல் செய்தனர் . இந்த வழக்கில் கைது செய்யப்பட்ட நடிகர் திலீப் 8 - வது குற்றவாளியாகவும் , அவரின் முதல் மனைவி மஞ்சுவாரியார் முக்கிய சாட்சியாகவும் சேர்க்கப்பட்டுள்ளனர் . கடந்த பிப்ரவரி மாதம் , மலையாள நடிகை படப்படிப்பு முடிந்து கொச்சிக்கு காரில் திரும்பிக் கொண்டிருந்த போது மர்மநபர்களால் கடத்தப்பட்டு , பாலியல் பலாத்காரம் செய்யப்பட்டார் . நடிகை அளித்த புகாரின் அடிப்படையில் வழக்குப்பதிவு செய்து விசாரணை நடத்திய போலீசார் , பல்சர் சுனி உள்ளிட்ட 6 பேரை கைது செய்தனர் . பல்சர் சுனி அளித்த வாக்குமூலத்தின் அடிப்படையில் நடிகர் திலீப் கைது செய்யப்பட்டு 85 நாட்கள் ஆலுவா சிறையில் அடைக்கப்பட்டார் . ஜாமீன் கோரி 4 முறை உயர் நீதிமன்றத்திலும் , திருவல்லா மாவட்டம் அங்கமாலி நீதிமன்றத்திலும் தாக்கல் செய்து அது நிராகரிக்கப்பட்டது . இந்த வழக்கில் முக்கிய துருப்புச் சீட்டாக இருக்கும் மெமரி கார்டு , கேமிரா ஆகியவை கிடைக்காததால் ஜாமீன்வழங்க போலீசார் கடும் எதிர்ப்புத் தெரிவித்தனர் . 5 - வது முறையாக ஜாமீன் தாக்கல் செய்தபோது , பல நிபந்தனைகளுடன் திலீப்புக்கு உயர்நீதிமன்றம் ஜாமீன் வழங்கியது . இந்நிலையில் , இந்த வழக்கை விசாரணை செய்து வரும் சிறப்பு புலனாய்பு பிரிவினர் ஏற்கனவே முதல் குற்றப்பத்திரிகையை தாக்கல் செய்துவிட்டனர் . அதில் பல்சர் சுனி உள்ளிட்ட 7 பேர் முக்கியக் குற்றவாளியாகச் சேர்க்கப்பட்டு இருந்தனர் . இந்நிலையில் , கூடுதல் குற்றப்பத்திரிகையை அங்கமாலி நீதிமன்றத்தில் இன்று சிறப்பு புலனாய்பு பிரிவினர் தாக்கல் செய்தனர் . அதில் 8 - வது குற்றவாளியாக நடிகர் திலீப் , மேஸ்திரி சுனி , வழக்கறிஞர் பிரதீஷ் சாக்கோ , ராஜூ ஜோசப் , விஷ்னு ஆகியோர் சேர்க்கப்பட்டுள்ளனர் . இந்த துணை குற்றப்பத்திரிகையில் மொத்தம் நடிகர் திலீப் உள்ளிட்ட 14 குற்றவாளிகள் பெயரும் , 385 சாட்சியங்கள் , 12 ரகசிய வாக்குமூலங்கள் சேர்க்கப்பட்டுள்ளன . மலையாக திரைப்பட உலகில் இருந்து 50 பேர் சாட்சிகளாகச் சேர்க்கப்பட்டுள்ளனர் . பல்சர் சுனி சிறையில் இருக்கும் போது நடிகர் திலிப்பை தொடர்பு கொள்ள உதவிய போலீசார் அணிஷ் , விபின்லால் ஆகியோர் அப்ரூவர்களாக சேர்க்கப்பட்டுள்ளனர் . இந்த வழக்கில் முக்கிய சாட்சியாக திலீப்பின் முதல் மனைவி மஞ்சு வாரியார் சேர்க்கப்பட்டுள்ளார் . நடிகை கடத்தப்பட்டு பாலியல் பலாத்காரம் செய்யப்பட்ட விவரம் வெளியே தெரிந்தவுடன் , இதில் மிகப்பெரிய சதி நடந்துள்ளது என ஊடகங்களுக்கு கூறியவர் நடிகை மஞ்சு வாரியார் என்பது குறிப்பிடத்தக்கது .


நான் கண் மூடுவதற்குள் தென்னிந்திய நதிகளை இணைக்க வேண்டும் என்பதுதான் என்னுடைய ஆசை என்றும் , அதை நிறைவேற்ற நான் உறுதியாக உழைப்பேன் என்றும் நடிகர் ரஜினிகாந்த் கூறினார் . நடிகர் ரஜினிகாந்த் நடிப்பில் உருவான ‘காலா’ படத்தின் இசைவெளியீட்டு விழா சென்னை நந்தனம் ஒய்எம்சிஏ திறந்தவெளி அரங்கில் நடைபெற்றது . இதில் ரஜினிகாந்த் பங்கேற்றுப் பேசினார் . அப்போது சிவாஜிக்கு பின்னர் ரோபோ படம் வெளியாகி வெற்றி பெற்றது . அதன் பின்னர் உடல் நலம் மோசமானதால் படத்தின் வெற்றியை கொண்டாடவில்லை . பின்னர் ராணா படம் சரியாக போகவில்லை . புத்திசாலியுடன் பழகலாம் . அதிபுத்திசாலியுடன் பழக கூடாது . அவர்களிடம் ஆலோசனை கேட்க கூடாது . நேரம் வரும் போது வழி , ஜன்னல் , கதவு தெரியாமல் அவர்கள் ஓடி விடுவார்கள் . பின்னர் லிங்கா பண்ணோம் . அதுவும்சரியாக போகவில்லை . ஆனாலும் நான் தொடர்ந்து ஓடிக்கொண்டே இருப்பேன் என தெரிவித்தார் . . அவ்வப்போது இமயமலைக்கு போவேன் . அங்கே போவதே கங்கையை பார்க்கத்தான் . அப்போதெல்லம் என மனம் நெகிழ்ச்சி அடையும் . நதிகள் என்றாலே எனக்கு ரொம்ப பிடிக்கும் என்று கூறிய ரஜினிகாந்த் , தென்னிந்திய நதிகளை இணைப்பது தான் எனது கனவு . நான் கண் மூடுவதற்கு முன்னால் அது நடக்க வேண்டும் என உருகினார் .


மீண்டும் நாற்காலியில் அமர்ந்தார் கலைஞர் . . . ! திமுக தலைவர் காருணாநிதி காவேரி மருத்துவமனையில் கடந்த 27 ஆம் தேதி அனுமதிக்கப்பட்டார் . இரவு 1.30 மணி அளவில் திடீரென கலைஞர் உடல் நலனில் சற்று பின்னடைவு ஏற்பட்டதால் , அன்று இரவே அவசர அவசரமாக மருத்துவமனைக்கு அழைத்து செல்லப்பட்டார் . இன்றுடன் 5 ஆவது நாளாக சிகிச்சை பெற்று வரும் கலைஞரின் உடலில் நிலையில் முனேற்றம் ஏற்பட்டு உள்ளதாக மருத்துவர்கள் தெரிவித்து உள்ளனர் காவேரி மருத்துவமனை முன்பு கடந்த 5 நாட்களாகவே தொண்டர்கள் கூடி , கலைஞர் நலம் பெற வேண்டும் என பிரார்த்தனை செய்து வந்தனர் . இந்நிலையில் , துணை ஜனாதிபதி வெங்கையா நாயுடு காங்கிரஸ் தலைவர் ராகுல் காந்தி ஆகியோர் கலைஞர் உடல் நலம் குறித்து விசாரிக்க நேரில் வந்தனர் . அப்போது எடுக்கப்பட்ட புகைப்படத்தை வெளியிட்ட பின்பு தான் தொண்டர்கள் கலைஞரின் உடல் நலம் குறித்து நம்ப தொடங்கி , காவேரி மருத்துவமனை எதிரில் இருந்து பெரும்பாலோனோர் வீடு திரும்பினர் . இந்நிலையில் , அவரது உடல் நிலையில் நல்ல முன்னேற்றம் இருப்பதை உணார்ந்த மருத்துவர்கள் , அடுத்தக்கட்ட நடவடிக்கையாக , நேற்று இரவு சிறிது நேரம் நாற்காலியில் அமர வைத்து பயிற்சி அளிக்கப்பட்டு உள்ளது இது குறித்து மருத்துவ வட்டார தகவல் தெரிவிக்கும் போது , கலைஞரின் உடல் நிலையில் நல்ல முனேற்றம் ஏற்பட்டு உள்ளதாகவும் , நேற்று இரவு சிறிது நேரம் நாற்காலியில் அமர வைத்து பயிற்சி அளிக்கப்பட்டு உள்ளதாகவும் , மேலும் இதுவரை கருணாநிதி செயற்கை சுவாசம் மூலம் சுவாசிக்கிறார் என்றும் , தேவைப்பட்டால் மட்டுமே ஆக்சிஜன் மாஸ்க் சிறிது நேரம் பொருத்தப்படுகிறது என்றும் தெரிவிக்கின்றனர் . மேலும் தோற்று நோய் சிகிச்சை நிபுணர்கள் லண்டனில் இருந்து வரவழைக்கப்பட்டு , மேற்பார்வை செய்யப்படுகிறது . மேலும் கலைஞருக்கு தொற்றுநோய் பரவாமல் எப்படி பாதுகாத்திட வேண்டும் என பல ஆலோசனைகள் வழங்கப்பட்டு உள்ளதாகவும் தெரிவிக்கப்பட்டு உள்ளது .


முதலமைச்சர் எடப்பாடி பழனிசாமி அரசுக்கு எதிராக சட்டப்பேரவையில் நம்பிக்கை வாக்கெடுப்பு நடத்த உத்தரவிடக்கோரி , எதிர்கட்சியைச் சேர்ந்த திமுக , காங்கிரஸ் , இந்யித யூனியன் முஸ்லீம் உள்ளிட்ட கட்சியினர் , ஆளுநர் வித்யாசாகர் ராவை சந்திக்க உள்ளனர் . டி . டி . வி . தினகரன் ஆதரவு எம்எல்ஏக்கள் 19 பேர் கடந்த 22 ஆம் தேதி கிண்டி ராஜ்பவனுக்குச் சென்று ஆளுநர் வித்யாசாகர் ராவை சந்தித்தனர் . முதலமைச்சர் எடப்பாடி பழனிசாமியை அந்தப் பதவியில் இருந்து நீக்க வேண்டும் என்று தனித்தனியாக மனு கொடுத்தனர் . ஆனால் இது தொடர்பாக எந்த முடிவும் எடுக்காமல் ஆளுநர் மும்பைக்கு சென்றுவிட்டார் . பாதுகாப்பு இல்லை என்று கருதி , மனு கொடுத்த எம் . எல் . ஏ . க்கள் புதுச்சேரிக்கு சென்று நட்சத்திர ஓட்டலில் தங்கியுள்ளனர் . தினகரன் தரப்பு எம் . எல் . ஏ . க்களின் எண்ணிக்கை 21 ஆக உயர்ந்துள்ளது . இந்த சூழ்நிலையில் , அரசு பெரும்பான்மையை இழந்துவிடும் என்றும் , அதனால் அரசு தொடர்ந்து நீடிப்பதில் பிரச்சினை ஏற்படும் என்றும் அரசியல் தலைவர்கள் கூறி வருகின்றனர் . மேலும் , பிரதான எதிர்க்கட்சியான தி . மு . க . மற்றும் காங்கிரஸ் ஆகிய கட்சிகள் , சட்டசபையை உடனே கூட்டவேண்டும் என்றும் , அரசு தனது பெரும்பான்மையை நிரூபிக்க வேண்டும் என்றும் கோரிக்கை விடுத்துள்ளன . இந்த பரபரப்பான அரசியல் சூழ்நிலையில் மும்பையில் இருந்து நேற்று ஆளுநர் வித்யாசாகர் ராவ் சென்னை வந்துள்ளார் . இந்த நிலையில் , முதலமைச்சர் எடப்பாடி பழனிசாமி அரசுக்கு எதிராக சட்டப்பேரவையில் நம்பிக்கை வாக்கெடுப்பு நடத்த உத்தரவிடக்கோரி , எதிர்கட்சியைச் சேர்ந்த திமுக , காங்கிரஸ் , இந்தியயூனியன் முஸ்லீம் உள்ளிட்ட கட்சியைச் சேர்ந்தவர்கள் ஆளுநரை சந்திக்க , ராஜ்பவன் சென்றுள்ளனர் . எதிர்கட்சி துணை தலைவர் துரைமுருகன் , எம்பி . கனிமொழி , திமுக கொறடா சக்ரபாணி , ஆர் . எஸ் . பாரதி , காங்கிரஸ் கொறடா விஜயதரணி , இந்திய யூனியன் முஸ்லீம் லீக் அபுபக்கர் உள்ளிட்ட பலர் சென்னை ஆளுநர் மாளிகைக்கு சென்றுள்ளனர் . கடந்த சில தினங்களுக்கு முன்பு திமுக செயல் தலைவரும் எதிர்கட்சி தலைவருமான மு . க . ஸ்டாலின் , எடப்பாடி பழனிசாமி அரசு மீது நம்பிக்கை வாக்கெடுப்பு நடத்தக்கோரி , ஆளுநர் வித்யாசாகர் ராவுக்கு கடிதம் எழுதி இருந்தார் . இந்த நிலையில் , எதிர்கட்சியினர் இன்று ஆளுநரைச் சந்திக்க , ராஜ்பவன் சென்றுள்ளனர் .


சசிகலாவின் சகோதரர் , ஜெயலலிதாவின் மரணமா குறித்த ஆறுமுக சாமியின் விசாரணை கமிஷன் முன்பு முதன் முறையாக இன்று ஆஜரானார் அப்போது நீதிபதி ஆறுமுக சாமி முன் , ஐந்து மணி நேரம் விசாரணை நடைப்பெற்றது . விசாரணையில் , ஜெயலலிதா உயிருடன் உள்ள போது இரண்டு முறை அவரை பார்க்க முயற்சி மேற்கொண்டதாகவும் , ஆனால் அவரை உயிருடன் பார்க்க முடியவில்லை . . இறந்த பிறகே நான் நேரில் பார்த்தேன் என திவாகரன் தெரிவித்து உள்ளார் விசாரணைக்கு இடையே தலைவலியால் அவதிப்பட்ட திவாகரன் , நீதிபதியிடம் டீ கேட்டு உள்ளார் . உடனே , உதவியாளர்கள் அவருக்கு டீ கொண்டு வந்து கொடுக்க , டீ அருந்திவிட்டு பெருமூச்சி விட்ட திவாகரன் , பின்னர் தான் செய்தியாளர்களை சந்தித்து உள்ளார் திவாரகரனுக்கு தலை வலி வரும் அளவிற்கு , துருவி துருவி கேள்வி கேட்கப்பட்டு உள்ளது . மேலும் , கேட்ட கேள்விக்கெல்லாம் தொடர்ந்து பதில் அளித்து வந்த திவார்கரனுக்கு தலைவலியே அதிகமாகி விட்டதாம் . அவருடைய தலைவலிக்கு காரணம் நீதிபதி ஆறுமுகசாமி கேட்ட பல கேள்விகளும் காரணம் என கிசு கிசுக்கப்புகிறது .


புலி , சிங்கம் , கரடி என அனைத்தையும் பார்த்த தாம் , நண்டுக்கு பயப்படப்போவதில்லை என்று அமைச்சர் ஜெயக்குமார் கூறியதற்கு , டிஸ்கவரி சேனல்ல வர்ற பியர் கிரில்ஸ் - கே இவரு டஃப் கொடுப்பாரு போல என்றும் , நண்டுக்கு பதில் பாம்பை விட்டாத்தான் பயப்படுவாரு போல என்றும் நெட்டிசன்கள் பலவாறு கலாய்த்து சமூக வலைத்தளத்தில் பதிவிட்டு வருகின்றனர் . கடல் அரிப்பால் வீடுகளை இழந்தும் , கடல் அரிப்பை தடுக்க நடவடிக்கை எடுக்காத அமைச்சர் ஜெயக்குமார் வீட்டில் நண்டு விட முயன்றதாக பெண் ஒருவரை போலீசார் கைது செய்துள்ளனர் . மீன் வளத்துறை அமைச்சர் ஜெயக்குமாரின் வீட்டுக்கு வந்த பெண் ஒருவர் தான் பையில் வைதிருந்த நண்டுகளை எடுத்து வீட்டில் விட முயன்றார் . இதனைப் பார்த்த பாதுகாப்பு போலீசார் , அந்த பெண்ணை கைது செய்தனர் . கடல் அரிப்பால் பட்டினப்பாக்கம் உள்ளிட்ட பகுதிகளில் பலர் வீடுகளை இழந்தனர் . கடல் அரிப்பை தடுக்க நடவடிக்கை எடுக்க வேண்டும் என்றும் அவர்கள் கோரிக்கை விடுத்து வந்தனர் . எங்களின் கோரிக்கையை ஏற்காத பட்சத்தில் அமைச்சர் ஜெயக்குமார் இல்லத்தில் நண்டு விடும் போராட்டம் நடத்துவோம் என்று மீனவர்கள் கூறி வந்தனர் . இந்த நிலையில் , நர்மதா என்ற பெண் இன்று ஜெயக்குமார் வீட்டில் நண்டு விடும் போராட்டம் நடத்தினார் . பின்னர் அவர் போலீசாரால் கைது செய்யப்பட்டார் . இது குறித்து சட்டப்பேரவையில் அமைச்சர் ஜெயக்குமார் பேசும்போது புலி , சிங்கம் , கரடி என அனைத்தையும் சந்தித்து வந்த தாம் , நண்டுக்கு பயப்படப் போவதில்லை என்று கூறினார் . அமைச்சர் ஜெயக்குமார் கூறிய இந்த கருத்துக்கு , நெட்டிசன்கள் பலவாறு கிண்டல் செய்து சமூக வளைத்தளங்களில் பதிவு செய்து வருகின்றனர் . சிங்கம் புலி எல்லாம் பார்த்திட்டுதான் அரசியலில் வந்துள்ள இவர் , ஜூல வேலை பார்த்திருப்பாரோ என்றும் , ஒருவேலை பாம்பை விட்டாத்தான் பயப்படுவாரோ ; ஒருவேளை இவர் ஜெமினி சர்கஸ் - ல வேலை பார்த்து இருப்பாரோ . . . டிஸ்கவரி சேனல் - ல வர்ற பியர் கிரில்ஸ் - கே இவரு டஃப் கொடுப்பாரு போல என்று நெட்டிசன்கள் பலவாறு கிண்டல் செய்து பதிவிட்டு வருகின்றனர் .


பெரம்பலூர் பிரதமர் நரேந்திரமோடி தமிழ்நாட்டிற்கு முன்னுரிமை அளித்து தமிழக வளர்ச்சிக்காக , தமிழக மக்களின் நலனுக்காக எண்ணற்ற திட்டங்களை வழங்கி வருகிறார் என்று மத்திய மந்திரி பொன் . ராதா கிருஷ்ணன் தெரிவித்தார் . சென்னை - திருச்சி தேசிய நெடுஞ்சாலையில் பெரம்பலூர் அருகே சிறுவாச்சூரில் விபத்துகளை தவிர்க்க இந்திய தேசிய நெடுஞ்சாலை ஆணையம் மூலம் ரூ . 13 கோடியில் தரைவழி மேம்பாலம் கட்டுவதற்கான அடிக்கல் நாட்டு விழா நேற்று மாலை நடந்தது . இந்த நிகழ்ச்சிக்கு மாவட்ட ஆட்சியர் சாந்தா தலைமை வகித்தார் . மருதராஜா எம் . பி . முன்னிலை வகித்தார் . தேசிய நெடுஞ்சாலை ஆணையத்தின் திட்ட இயக்குனர் சங்கரசுப்ரமணியன் வரவேற்றார் . இந்த விழாவில் மத்திய கப்பல் போக்குவரத்து மற்றும் நிதித்துறை இணை மந்திரி பொன் . ராதாகிருஷ்ணன் அடிக்கல் நாட்டி வைத்தார் . அப்போது அவர் , " உலகிலேயே அதிக அளவிலான சாலை வசதி இந்தியாவில் உள்ளது . இந்தியாவில் போக்குவரத்திற்காக 53 இலட்சம் கிலோ மீட்டர் நீளமுள்ள சாலைகள் பயன்படுத்தப்பட்டு வருகிறது . இதில் தேசிய நெடுஞ்சாலை துறையின் கட்டுப்பாட்டில் ஒரு இலட்சம் கிலோ மீட்டர் நீள சாலைகள் உள்ளன . இது மொத்த நீளத்தில் இரண்டு சதவீதம் மட்டுமே . ஆனால் , இந்த சாலைமூலம் சுமார் 80 சதவீதம் பயணிகள் மற்றும் சரக்கு போக்குவரத்து நடைபெற்று வருகின்றன . நரேந்திரமோடி பிரதமராக பதவி ஏற்றவுடன் , உலக தரத்தில் இந்தியாவில் சாலைகள் அமைக்க வேண்டும் என்றும் , தேசிய நெடுஞ்சாலைகளின் நீளத்தையும் , தரத்தையும் இரண்டு மடங்காக உயர்த்த வேண்டும் . அதே நேரத்தில் சாலை விபத்துகளை குறைக்கவும் உத்தரவிட்டார் . முந்தைய ஆட்சியில் நாள் ஒன்றுக்கு ஒற்றை இலக்கு கி . மீ . தூரத்தில் தேசிய நெடுஞ்சாலைகள் அமைக்கப்பட்டன . தற்போது நாள் ஒன்றுக்கு 28 கி . மீ . நீளத்திற்கு சாலைகள் அமைக்கப்பட்டு வருகின்றன . இந்த இலக்கு நாள் ஒன்றுக்கு 40 கி . மீ . அளவை எட்டுவதற்காக பாடுபட்டு வருகிறோம் . இந்தியாவிலேயே அதிகம் விபத்துகள் தமிழகத்தில் நடக்கின்றன . நாடு முழுவதும் ஆண்டுக்கு 5 இலட்சம் விபத்துக்கள் ஏற்படுகின்றன . இதில் ஒன்றரை இலட்சம் பேர் உயிரிழக்கின்றனர் . உடல் உறுப்புகள் செயல் இழந்தவர்களின் எண்ணிக்கை பல இலட்சங்களை எட்டும் . தமிழ்நாட்டில் சென்னை - கன்னியாகுமரி வரை கிழக்கு கடற்கரை சாலையை மேம்படுத்தி தேசிய நெடுஞ்சாலையாக உயர்த்திட தமிழக அரசு ஒப்புதல் வழங்கி உள்ளது . 70 ஆண்டுகளில் மேற்கொள்ளப்படாத சாலைப் பணிகள் கடந்த 4 ஆண்டுகளில் தமிழகத்தில் மேற்கொள்ளப்பட்டுள்ளது . இந்தியா முழுவதும் 78 பகுதிகளில் அதிக சாலை விபத்துகள் நடப்பது கண்டறியப்பட்டுள்ளது . அதில் தமிழ்நாட்டில் 11 இடங்களில் ஒன்றாக சிறுவாச்சூர் பகுதி கண்டறியப்பட்டுள்ளது . இப்பகுதியில் கடந்த மூன்று ஆண்டுகளில் 10 பேர் உயிரிழந்துள்ளனர் . 22 பேர் காயம் அடைந்துள்ளனர் . வழக்குப்பதிவு செய்யாமல் இன்னும் பலர் உயிரிழந்திருக்க கூடும் . உயிரிழப்புகளை தவிர்க்க இங்கு தரைவழி மேம்பாலம் அமைக்கப்படுகிறது . இப்பணிகள் பிப்ரவரி 2019 - ல் நிறைவடையும் . பிரதமர் நரேந்திரமோடி தமிழ்நாட்டிற்கு முன்னுரிமை அளித்து தமிழக வளர்ச்சிக்காக , தமிழக மக்களின் நலனுக்காக எண்ணற்ற திட்டங்களை வழங்கி வருகிறார் . ஒவ்வொரு எம் . பி . க்கும் குறைந்தபட்சம் ஒரு திட்டம் சென்றடைய வேண்டும் என்பதை குறிக்கோளாக கொண்டு மத்திய அரசு செயல்பட்டு வருகிறது . பெரம்பலூர் வழியாக நாமக்கல்லுக்கு இரயில் போக்குவரத்து தொடங்க பெரம்பலூர் எம் . பி . கோரிக்கை விடுத்துள்ளார் . இதுகுறித்து மத்திய இரயில்வே அமைச்சகத்திற்கும் , மத்திய மந்திரியிடமும் பெரம்பலூர் வழியாக இரயில் போக்குவரத்து தொடங்க அனைத்து முயற்சிகளும் மேற்கொள்ளப்படும் " என்று அவர் பேசினார் . இந்த விழாவில் மாவட்ட வருவாய் அதிகாரி அழகிரிசாமி , ஸ்ரீராமகிருஷ்ணா கல்விக் குழுமத்தின் தலைவர் சிவசுப்ரமணியன் உள்பட பலர் பங்கேற்றார் . விழாவின் முடிவில் தேசிய நெடுஞ்சாலை ஆணைய முதுநிலை மேலாளர் செந்தில்குமார் நன்றி தெரிவித்தார் .


ஆசிய சாம்பியன்ஸ் கோப்பை மகளிர் ஹாக்கி போட்டிக்கு இந்திய அணியின் கேப்டனாக தற்காப்பு ஆட்ட வீராங்கனை சுனிதா லக்ரா நியமிக்கப்பட்டுள்ளார் . ஆசிய சாம்பியன்ஸ் கோப்பை மகளிர் ஹாக்கி போட்டி கொரியாவின் டோங்கே நகரில் வரும் 13 - ஆம் தேதி தொடங்குகின்றன . காமன்வெல்த் போட்டிகளில் 12 ஆண்டுகளுக்கு பின்னர் அரையிறுதியில் நுழைந்த உற்சாகத்துடன் சாம்பியன் கோப்பை போட்டியை இந்திய மகளிர் எதிர் கொள்கின்றனர் . இதில் , 18 பேர் கொண்ட இந்திய அணிக்கு சுனிதா லக்ரா கேப்டனாக நியமிக்கப்பட்டுள்ளார் . கோல்கீப்பர் சவீதா துணை கேப்டனாக செயல்படுவார் . கேப்டன் ராணி ராம்பாலுக்கு ஓய்வு தரப்பட்டுள்ளது . அனுபவம் வாய்ந்த தீபிகா , தீப் கிரேஸ் எக்கா , சுமன்தேவி , குர்ஜித் கெளர் தற்காப்புக்கும் , நடுக்களத்தில் மோனிகா , நமீதா தோப்போ , நிக்கி பிரதான் , நேஹா கோயல் , லில்லிமா மின்ஸ் , நவ்ஜோத் கெளர் , உதிதா ஆகியோரும் செயல்படுவர் . முன்களத்தில் வந்தனா கட்டாரியா , லால்ரேம்சியாமி , நவ்நீத் கெளர் , அனுபா பர்லா ஆகியோர் இணைந்து எதிரணிக்கு சவால் விடுப்பர் . கடந்த 2016 - ஆம் ஆண்டு ஆசிய சாம்பியன் கோப்பை இறுதியில் சீனாவை வீழ்த்தி இந்தியா கோப்பை வென்றது . வரும் 13 - ஆம் தேதி தனது முதல் ஆட்டத்தில் ஜப்பானை எதிர்கொள்கிறது இந்தியா . ஜோயர்ட் மார்ஜின் புதிய தலைமைப் பயிற்சியாளராக நியமிக்கப்பட்ட நிலையில் ஆசிய சாம்பியன் கோப்பை போட்டியில் இந்தியா பங்கேற்கிறது என்பது குறிப்பிடத்தக்கது .


டபுள் , ட்ரிபிள் மீனிங் வசனங்களுடன் தமிழக வாலிப வயோதிக அன்பர்களை பெரும் ட்ரபுளுக்கு உள்ளாக்கிய ‘ஹரஹர மகாதேவகி’ , ‘இருட்டு அறையில் முரட்டுக் குத்து’ படங்களின் வரிசையில் அதே பலான பலான சமாச்சாரங்களுடன் இந்த வெள்ளியன்று திரைக்கு வருகிறது ‘இவனுக்கு எங்கேயோ மச்சம் இருக்கு’ . விமல் , ஆஸ்னா சவேரியுடன் இப்படத்தில் ஒரு புத்தம் புதிய கவர்ச்சி பாம் அறிமுகமாகவிருக்கிறார் . பெயர் மியா ராய் . ஒரு உறவுமுறையில் பாலிவுட் கவர்ச்சி நடிகை சன்னி லியோனின் சகோதரியாம் . ஐரோப்பிய பட உலகில் ஆபாச பட நாயகிகளில் முதல் பெயர் இவருடையதுதானாம் . அந்தப் பெயரைக் காப்பாற்றும்விதமாக இந்தப் படத்தில் கவர்ச்சியை வாரி வழங்கி உள்ளாராம் மியா ராய் லியோன் . படம் சென்சாருக்குப் போகும்போது ஆண்டவா எப்பிடியாவது இந்தப் படத்துக்கு ‘ஏ’ சர்டிபிகேட் வாங்கிக் குடுத்துடு’ என்று தயாரிப்பாளரும் , இயக்குநரும் இருக்கிற அத்தனை தெய்வங்களையும் வேண்டிக்கொள்ள அவர்கள் விரும்பியபடியே படத்துக்கு ‘ஏ’ சர்டிபிகேட்டே கிடைத்திருக்கிறது . தெலுங்கில் ‘குண்டூர் டாக்கீஸ்’ என்ற பெயரில் வெளியான படத்தின் ரீமேக் தான் இப்படம் என்பதை ஏனோ படக்குழுவினர் ரகஸியமாக வைத்திருக்கிறார்கள் . அப்படத்தில் கதாநாயகியின் அக்காவுடன் ஹீரோ கள்ள உறவு வைத்திருப்பார் .


கடந்த 7 ஆண்டுகளாக சிபிஐ சிறப்பு நீதிமன்றத்தால் விசாரிக்கப்பட்டு வந்த 2ஜி அலைக்கற்றை ஒதுக்கீடு முறைகேடு வழக்கில் , போதிய ஆதாரங்களுடன் குற்றச்சாட்டு நிரூபிக்கப்படாததால் , ஆ . ராசா , கனிமொழி உள்ளிட்ட அனைவரையும் அந்த வழக்கிலிருந்து விடுதலை செய்து நீதிமன்றம் தீர்ப்பளித்தது . இந்த தீர்ப்பால் , காங்கிரஸ் மற்றும் திமுக மீதான ஊழல் கறைகள் துடைக்கப்பட்டு தாங்கள் சுத்தமானவர்கள் என்பதை நிரூபித்துவிட்டதாக காங்கிரஸாரும் திமுகவினரும் கொண்டாடிவருகின்றனர் . 2011 - ல் தமிழகத்தில் திமுக படுதோல்வி அடைந்ததற்கும் , 2014 மக்களவை தேர்தலில் காங்கிரஸ் படுதோல்வியை சந்தித்ததற்கும் 2ஜி முறைகேடு மிக முக்கிய காரணமாக திகழ்ந்தது . இந்நிலையில் , 2ஜி வழக்கின் தீர்ப்பின்மூலம் தங்களின் மீது தவறு இல்லை என்பதை அடிப்படையாக வைத்து மத்தியில் காங்கிரஸும் தமிழகத்தில் திமுகவும் மீண்டும் ஆட்சியை பிடிக்க தற்போதே பணிகளை தொடங்கிவிட்டன . அடுத்த சட்டமன்ற தேர்தலில் கண்டிப்பாக நமது ஆட்சிதான் அமையும் என திமுகவினர் உயர்மட்ட தலைவர்கள் நம்பிக்கையில் உள்ளனர் . இந்நிலையில் , நாட்டையே உலுக்கிய மிகப்பெரிய ஊழல் குற்றச்சாட்டு வழக்கிலிருந்து விடுதலை பெற்ற ஆ . ராசாவும் கனிமொழியும் டெல்லியிலிருந்து இன்று சென்னை வந்தனர் . சென்னை விமான நிலையத்தில் ஸ்டாலின் , துரைமுருகன் உள்ளிட்டோர் நேரில் சென்று அவர்களை அழைத்து சென்றனர் . விமான நிலையத்திலிருந்து நேராக கோபாலபுரம் இல்லத்திற்கு சென்ற கனிமொழியும் ராசாவும் கருணாநிதியை சந்தித்து வாழ்த்து பெற்றனர் . மகள் கனிமொழியின் கன்னத்தில் முத்தமிட்டு பாசத்தை கருணாநிதி பகிர்ந்த சம்பவம் நெகிழ்ச்சியை ஏற்படுத்தும் விதமாக அமைந்தது . அதன்பிறகு அதையே மிஞ்சும் அளவுக்கு மற்றொரு நெகிழ்ச்சி சம்பவம் நடந்தது . கருணாநிதியின் அருகே சென்று அப்பா என அழைத்த கனிமொழி , திடீரென பேராசிரியரா ? இதோ இருக்கிறார் என அவரை கருணாநிதியிடம் காட்டினார் . இதன்மூலம் பேராசிரியர் அன்பழகன் எங்கே என கனிமொழியிடம் கருணாநிதி கேட்டிருப்பதை புரிந்துகொள்ள முடிகிறது . திமுக பொதுச்செயலாளரான பேராசிரியர் அன்பழகன் , திமுக ஆட்சியில் நிதியமைச்சராக இருந்தார் . கடந்த 50 ஆண்டுகளுக்கும் மேலாக கருணாநிதியின் நெருங்கிய நண்பராகவும் இருந்துவருபவர் அன்பழகன் . வயது முதிர்வால் , உடனடியாக விஷயங்களை புரிந்துகொள்ளும் மற்றும் கேட்கும் திறன் குறைந்துவிட்ட இந்த தருணத்திலும் அன்பழகன் எங்கே என நினைவுடன் அவர் கேட்ட சம்பவம் நெகிழ்ச்சியான தருணத்தின் உச்சம் என்றே கூற வேண்டும் .


அதிமுகவில் சசிகலா – ஓ . பி . எஸ் . தரப்பினர் இடையே பெரும் கருத்து வேறுபாடு மற்றும் முரண்பாடுகள் ஏற்பட்டுள்ளது . இதனால் மாநிலம் முழுவதும் பரபரப்பு நிலவி வருகிறது . இதில் , அதிமுகவின் மூத்த மற்றும் முக்கிய நிர்வாகிகள் பலர் , ஓ . பன்னீர்செல்வத்துக்கு ஆதரவு தெரிவித்து வருகின்றனர் . இந்நிலையில் , புதுவை அதிமுக முன்னாள் எம்எல்ஏ ஓம்சக்திசேகர் , ஒ . பிஎஸ் . ஸுக்கு தனது ஆதரவை தெரிவித்தார் . இதனால் , ஓம்சக்தி சேகர் மீது நடவடிக்கை எடுக்கப்படும் என்று புதுவை மாநில அதிமுக செயலாளர் புருஷோத்தமன் கூறியுள்ளார் . அதற்கு , முன்னாள் எம்எல்ஏ . ஓம்சக்தி சேகர் , தான் கட்சியில் எந்த பொறுப்பிலும் இல்லை . புதுவை மாநில அதிமுகவே பன்னீர் செல்வத்துக்கு ஆதரவு அளிப்பதாக தெரிவித்தார் . இதைதொடர்ந்து , ஓம்சக்தி சேகர் , அதிமுகவின் அடிப்படை பொறுப்பில் இருந்து நீக்கப்பட்டதாக , அதிமுக பொதுச்செயலாளர் சசிகலா அறிவித்துள்ளார் . கடந்த சில மாதங்களுக்கு முன் புதுச்சேரி முதல்வர் நாராயண சாமியை எதிர்த்து , சட்டப்பேரவை தேர்தலில் போட்டியிட்டு , தோல்வியை தழுவினார் என்பது குறிப்பிடத்தக்கது . இதற்கிடையில் , அதிமுக பொது செயலாளர் சசிகலா , முதலமைச்சராக பதவியேற்க எதிர்ப்பு தெரிவித்து உச்சநீதிமன்றத்த்தில் வழக்கு தொடரப்பட்டது . இந்த வழக்கின் விசாரணை , நாளை வர இருக்கிறது என்பது குறிப்பிடத்தக்கது .


நடிகர் , இயக்குனர் , தயாரிப்பாளர் , நடன இயக்குனர் என தன்னுடைய திறமையை பல விதத்தில் திரைத்துறையில் பிரதிபலித்து வருபவர் பிரபுதேவா . இவர் நடித்த படங்களுக்கும் , இவரின் நடன அசைவுகளுக்கு இன்று வரை பல இளைஞர்கள் ரசிகர்கள் தான் . இந்நிலையில் 12 வருட இடைவேளைக்கு பிறகு இவர் நடிகராக ரீ என்ட்ரி கொடுத்த , தேவி படம் சமீபத்தில் வெளிவந்து மாபெரும் ஹிட் கொடுத்தது . இதனால் தொடர்ந்து இவருக்கு பல படங்களில் நடிக்க வாய்ப்புகள் தேடி வரும் நிலையில் , இவர் தற்போது நடித்து வரும் ' யங் மங் சங் ' படத்தில் குங்பூ கற்று தரும் ஸ்டண்ட் மாஸ்டராக நடிக்கிறாராம் . இந்த படத்தில் இவருக்கு ஜோடியாக நடிகை லட்சுமி மேனன் நடித்து வருகிறார் . மேலும் ஆர் . ஜே . பாலாஜி ஒரு முக்கிய கதாபாத்திரத்தில் நடிப்பதாக கூறப்படுகிறது . இந்த திரைப்படம் முழுக்க முழுக்க காமெடி கலந்த படமாக எடுக்கப்பட்டு வருவதாக கூறப்படுகிறது .


கருத்தொற்றுமை ஏற்படாத ஜிஎஸ்டி - மாநிலங்கள் போர்க்கொடிஜிஎஸ்டி மசோதாவில் நான்கு கூட்டங்கள் நடந்தும் மாநிலங்கள் தொடர்ந்து ஆட்சேபணை தெரிவித்துவருவதால் நிதியமைச்சர் தலைமையில் தொடர்ந்து 5 வது கூட்டம் நடைபெற்று வருகிறது . ஜி . எஸ் . டி வரிவிதிப்பு முறையை அமல் செய்வது தொடர்பாக தில்லியில் இன்று மாநில அமைச்சர்கள் கூட்டம் 2 வது நாளாக நடந்து வருகிறது . இதில் தமிழகத்தின் சார்பாக பள்ளிக்கல்வித்துறை அமைச்சர் பாண்டியராஜன் கலந்து கொண்டார் . ஜிஎஸ்டி வரிவிதிப்பு முறை என்பது 18 விதமான வரிகளை உள்ளடக்கியது . ஐஜிஎஸ்டி , சிஜிஎஸ்டி , ஜிஎஸ்டி காம்பன்சேஷன் , மாடல் ஜிஎஸ்டி நான்கு விதமான வரி விதிப்பு முறைகள் கடைபிடிக்கப்படுகிறது . இதில் மாநிலங்களுக்கிடையே ஒருமித்த கருத்து ஏற்படுத்துவதற்காக இதுவரை 4 கூட்டங்கள் நடைபெற்றது . ஆனால் அதில் எந்த முடிவும் எட்டப்படாததால் 5 வது கூட்டம் கடந்த 2 நாட்களாக நடந்து வருகிறது . இந்த ஜிஎஸ்டி மசோதா மாநிலங்கள் ஏற்றுகொண்டு அறிமுகப்படுத்தப்பட்டால் மறைமுக வரிவிதிப்பு ரத்து செய்யப்படும் . செப் . 16 2017 க்குள் ஜிஎஸ்டி சட்டம் அமல் படுத்தப்படாவிட்டால் எந்த அரசும் மறைமுக வரி பிறப்பிக்க முடியாது . அரசின் 80 % மேற்பட்ட வருவாயே மறைமுக வரியின் மீதுதான் வருகிறது . ஆகவே ஜிஎஸ்டி சட்டம் வருவதன் மூலம் இது நீக்கப்பட்டு ஜிஎஸ்டி சட்டம் அமல் படுத்தப்படும் . அதே நேரம் தமிழகம் உள்ளிட்ட 18 மாநிலங்களுக்கு வருவாய் இழப்பு ஏற்படுகிறது என ஆட்சேபம் தெரிவித்து வருகின்றனர் . இன்றைய கூட்டத்தில் கலந்து கொண்ட அமைச்சர் பாண்டிய ராஜன் ஜிஎஸ்டி கூட்டத்தில் தமிழகத்துக்கு ஏற்படும் இழப்புக்கு நிதி வழங்குவதாக மத்திய அரசு ஒத்துகொண்டதாக தெரிவித்துள்ளார் . இந்த வரி விதிப்பு முறையை அமல் செய்வதன் மூலம் நிதி இழப்பு ஏற்படும் தமிழகம் உள்ளிட்ட 8 மாநிலங்களுக்கு இழப்பீடு வழங்கப்பட உள்ளது . இன்றைய கூட்டத்தில் வரி விதிப்பு முறை குறித்து கருத்து ஒற்றுமை ஏற்படவில்லை . மேலும் தமிழகத்திற்கு உரிய இழப்பீடு வழங்கும் வகையில் உரிய சட்டதிருத்தம் மேற்கொள்ளப்பட உள்ளது . என்று தமிழக அமைச்சர் பாண்டியராஜன் தெரிவித்துள்ளார் .


தளபதி விஜய் தற்போது ஏ . ஆர் . முருகதாஸ் இயக்கத்தில் சர்கார் படத்தில் நடித்து முடித்திருக்கிறார் . இந்த ஆண்டு தீபாவளிக்கு கோலாகலமாக ரிலீசாக இருக்கும் இந்த படத்திற்கான டப்பிங் வேலைகள் தற்போது போய்க்கொண்டிருக்கின்றன . சர்கார் படத்தில் விஜய் ஒரு கலக்கலான ரோலில் நடித்திருப்பதாலும் , அரசியல் சார்ந்த படம் இது என்பதாலும் சர்கார் மீது விஜய் ரசிகர்கள் பெரும் எதிர்பார்ப்பில் இருக்கின்றனர் . இந்த படத்தில் விஜயுடன் கீர்த்தி சுரேஷ் , வரலஷ்மி , ராதாரவி மற்றும் பலர் நடித்திருக்கின்றனர் . ஏ . ஆர் . ரஹ்மான் இந்த படத்திற்கு இசையமைத்திருக்கிறார் . இந்த படத்திற்கான வேலைகள் முடிவடைந்த பிறகு விஜய் அடுத்ததாக அட்லீ படத்தில் தான் நடிக்கப்போகிறார் என்று ஏற்கனவே சில தகவல்கள் வெளியாகி இருந்தன . ஏற்கனவே மெர்சலில் இவர்கள் கூட்டணி ஹிட் அடித்த காரணத்தால் மீண்டும் இந்த கூட்டணி அமைய வாய்ப்பிருக்கிறது என்றும் ஒரு கருத்து நிலவுகிறது . தற்போது இணைந்திருக்கும் ஏ . ஆர் . , முருகதாஸ் விஜய் கூட்டணியும் கூட ஒரு வெற்றி கூட்டணி தான் . கத்தி துப்பாக்கி போன்ற ஹிட் படங்கள் இவர்கள் கொடுத்தது தான் . இதில் துப்பாக்கி படத்தின் பிரமோஷன் வேலைகள் நடைபெற்ற சமயத்தில் ஒரு நகைச்சுவையான சம்பவம் நடந்திருக்கிறது . ஒரு ரேடியோ நிகழ்ச்சியில் அப்போது விஜய் கலந்து கொண்டிருக்கிறார் . அப்போது அவருக்கு ரசிகரிடம் இருந்து ஒரு கால் வந்திருக்கிறது . அதில் பேசிய ரசிகர் விஜயிடம் உங்கள் மகன் எந்த நடிகருக்கு ரசிகர் என கேட்டிருக்கிறார் . அதற்கு பதிலளித்த விஜய் என் மகன் நடிகர் ஜீவாவின் ரசிகன் என கூறி இருக்கிறார் . அதை கேட்டதும் அந்த ரசிகர் நானும் ஜீவா ரசிகன் தான் என கூறி இருக்கிறார் . அப்போது தான் விஜய்க்கே நடந்தது என்ன என புரிய தொடங்கி இருக்கிறது . ஃபோனில் ரசிகர் என கால் செய்ததே நடிகர் ஜீவா தான் என அறிந்த விஜய் என்னையே கலாய்ச்சுடீங்களா என சிரித்து கொண்டே கேட்டிருக்கிறார் .


இரட்டை இலை சின்னத்தை பெறுவதற்காக தேர்தல் ஆணைய அதிகாரிகளுக்கு லஞ்சம் கொடுக்க முயற்சித்த வழக்கில் டில்லி போலீசார் முன்பு டி . டி . வி . தினகரன் இன்று ஆஜராகிறார் . இதற்காக அவர் டெல்லி புறப்பட்டுச் சென்றார் . அவரை கைது செய்ய டில்லி போலீசார் திட்டமிட்டுள்ளதாக தகவல்கள் வெளியாகியுள்ளன . ஜெயலலிதா மறைவுக்குப் சசிகலா ஓபிஎஸ் இடையே எழுந்த அதிகாரப் போட்டியில் இரட்டை இலை சின்னம் முடக்கி வைக்கப்பட்டுள்ளது . இதனைத் தொடர்ந்து இரட்டை இலை சின்னத்தை திரும்ப பெற்றுத்தர தேர்தல் ஆணைய அதிகாரிகளுக்கு லஞ்சம் கொடுக்க முயன்றதாக டெல்லியில் கைதான சுகேஷ் சந்திரசேகரன் கொடுத்த வாக்குமூலத்தின் அடிப்படையில் அதிமுக அம்மா அணியின் தினகரன் மீது டில்லி போலீசார் வழக்கு பதிவு செய்துள்ளனர் . சுகேசிடமிருந்து 1 கோடியே 30 லட்சம் பணத்தை பறிமுதல் செய்தனர் . இதனையடுத்து கடந்த 19 ம் தேதி சென்னை வந்த டெல்லி போலீசார் தினகரன் வீட்டிற்கு சென்று சம்மன் அளித்தனர் . மேலும் இன்றைக்குள் டெல்லி வந்து நேரில் ஆஜராக உத்தரவிட்டனர் . டெல்லி போலீசார் முன்பு நேரில் ஆஜராவதற்கு 3 நாட்கள் அவகாசம் கேட்டு தினகரன் சார்பில் கோரிக்கை விடுக்கப்பட்டது . ஆனால் அவர்கள் கால அவகாசம் கொடுக்க மறுத்துவிட்டதாக தெரிகிறது . இதனையடுத்து . டெல்லி போலீசார் முன் ஆஜராவதற்காக இன்று காலை 7.40 மணிக்கு டி . டி . வி . தினகரன் தனது வீட்டில் இருந்து புறப்பட்டுச் சென்றார் . விசாரணை முடிந்து மீண்டும் சென்னை திரும்புவாரா தினகரன் அல்லது திஹார் சிறையில் அடைக்கப்படுவாரா ? பாஜகவிற்கே வெளிச்சம் .


உலக கோப்பை கிரிக்கெட் போட்டிக்கான தகுதி சுற்றில் 25 ஓட்டங்கள் வித்தியாசத்தில் ஸ்காட்லாந்தை வீழ்த்தி அயர்லாந்து அணி வெற்றிப் பெற்றது . உலக கோப்பை கிரிக்கெட் போட்டிக்கான தகுதி சுற்று ஜிம்பாப்வேயில் நடந்து வருகிறது . இதில் ஹராரேவில் நேற்று நடந்த சூப்பர் சிக்ஸ் சுற்று ஆட்டம் ஒன்றில் அயர்லாந்து – ஸ்காட்லாந்து அணிகள் மோதின . இந்த ஆட்டத்தில் முதலில் பேட் செய்த அயர்லாந்து 9 விக்கெட் இழப்புக்கு 271 ஓட்டங்கள் எடுத்தது . ஆன்டி பால்பிர்னி 105 ஓட்டங்கள் எடுத்து அசத்தினார் . அடுத்து ஆடிய ஸ்காட்லாந்து அணி 47.4 ஓவர்களில் 246 ஓட்டங்களுக்கு ஆல் ஔட் ஆனது . இதன் மூலம் 25 ஓட்டங்கள் வித்தியாசத்தில் அயர்லாந்து அணி வெற்றிப் பெற்றது . இதனால் , அந்த அணி இறுதிப்போட்டி வாய்ப்பையும் தக்கவைத்துக் கொண்டது . சூப்பர் சிக்ஸ் சுற்றில் இன்று நடக்கும் முக்கியமான ஆட்டத்தில் வெஸ்ட் இண்டீஸ் அணி மற்றும் ஜிம்பாப்வே அணி மோதுகின்றன .


திமுக தலைவர் கருணாநிதி விரைவில் நலம்பெற பிரார்த்திப்பதாக முன்னாள் மத்திய நிதி அமைச்சரும் காங்கிரஸ் மூத்த தலைவர்களில் ஒருவருமான ப . சிதம்பரம் கூறியுள்ளார் . தொண்டை மற்றும் நுரையீரல் தொற்றால் ஏற்பட்ட மூச்சுத்திணறல் காரணமாக , சென்னை ஆழ்வார்ப்பேட்டையில் உள்ள காவேரி மருத்துவமனையில் கடந்த 15ம் தேதி இரவு திமுக தலைவர் கருணாநிதி அனுமதிக்கப்பட்டார் . மருத்துவமனையின் 4வது மாடியில் உள்ள சிறப்பு பிரிவில் அவருக்கு தொண்டை - நுரையீரலில் ஏற்பட்ட நோய் தொற்றுக்கான சிகிச்சையை மருத்துவக் குழுவினர் தொடர்ந்து அளித்து வருகின்றனர் . குழாய் மூலம் செயற்கை சுவாசம் அளிக்க " டிரக்யாஸ்டமி ' அறுவைச் சிகிச்சையும் செய்யப்பட்டுள்ளது . பல்வேறு அரசியல் கட்சிகளின் தலைவர்கள் , அவரது உறவினர்களைச் சந்தித்து கருணாநிதியின் உடல் நலம் குறித்து விசாரித்து வருகின்றனர் . இந்நிலையில் , கருணாநிதியின் உடல்நிலை குறித்து காங்கிரஸ் மூத்த தலைவர் ப . சிதம்பரம் காவேரி மருத்துவமனைக்கு நேரில் சென்றார் . பின்னர் செய்தியாளர்களிடம் அவர் கூறுகையில் , திமுக தலைவர் கருணாநிதி விரைவில் நலம் பெற பிரார்த்திப்பதாக கூறினார் .


ஆஸ்திரேலியாவுக்கு எதிராக பெர்த்தில் நடந்துவரும் இரண்டாவது டெஸ்ட் போட்டியின் முதல் இன்னிங்ஸில் சிறப்பாக ஆடிய விராட் கோலி , டெஸ்ட் அரங்கில் தனது 25வது சதத்தை பூர்த்தி செய்தார் . இது கோலியின் 63வது சர்வதேச சதமாகும் . இந்த சதத்தின் மூலம் பல்வேறு சாதனைகளை நிகழ்த்தியுள்ளார் கோலி . சர்வதேச கிரிக்கெட் அரங்கில் 100 சதங்களுடன் சச்சின் டெண்டுல்கர் முதலிடத்திலும் 71 சதங்களுடன் ரிக்கி பாண்டிங் இரண்டாவது இடத்திலும் உள்ள நிலையில் , 63 சதங்களுடன் மூன்றாமிடத்தை சங்கக்கராவுடன் பகிர்ந்துள்ளார் கோலி . மேலும் டெஸ்ட் கிரிக்கெட்டில் டான் பிராட்மேனுக்கு அடுத்து விரைவில் 25 டெஸ்ட் சதங்களை பூர்த்தி செய்த வீரர் என்ற சாதனையை கோலி நிகழ்த்தியுள்ளார் . பிராட்மேன் 68 இன்னிங்ஸ்களில் 25 சதங்களை விளாசினார் . கோலி 127 இன்னிங்ஸ்களில் 25 சதங்களை விளாசியுள்ளார் . 130 இன்னிங்ஸ்களில் 25 சதங்கள் என்ற மைல்கல்லை எட்டிய சச்சின் டெண்டுல்கர் மூன்றாமிடத்திலும் 138 இன்னிங்ஸ்களில் 25 சதங்களை பூர்த்தி செய்த கவாஸ்கர் நான்காமிடத்திலும் உள்ளனர் . அதுமட்டுமல்லாமல் ஆஸ்திரேலியாவுக்கு எதிராக அதிக டெஸ்ட் சதங்கள் அடித்த வீரர்கள் பட்டியலில் 7 சதங்களுடன் சச்சின் , கவாஸ்கருக்கு அடுத்து மூன்றாமிடத்தை பிடித்துள்ளார் விராட் கோலி . மேலும் ஒரு கேப்டனாக அதிக டெஸ்ட் சதங்கள் அடித்த வீரர்கள் பட்டியலில் 18 சதங்களுடன் விராட் கோலி மூன்றாமிடத்தில் உள்ளார் . இந்த பட்டியலில் 25 சதங்களுடன் தென்னாப்பிரிக்க முன்னாள் கேப்டன் கிரீம் ஸ்மித் முதலிடத்திலும் 19 சதங்களுடன் பாண்டிங் இரண்டாமிடத்திலும் உள்ளனர் . பாண்டிங்கை முந்த கோலிக்கு இன்னும் 2 சதங்கள் மட்டுமே தேவை என்பதால் விரைவில் பாண்டிங்கை முந்தி விடுவார் .


வாலு இயக்குனர் விஜய் சந்தர் இயக்கத்தில் விக்ரம் தமன்னா நடிக்கும் ' ' ஸ்கெட்ச் ' ' கலைப்புலி S . தாணுவின் ' V ' கிரியேசன்ஸ் வழங்க மூவி பிரேம் பட நிறுவனம் மிக பிரமாண்டமான முறையில் தயாரிக்கிறது . மற்றும் சூரி , ஆர் . கே . சுரேஷ் , அருள்தாஸ் , மலையாள நடிகர் ஹரீஷ் , ஸ்ரீமன் , ரவிகிஷன் , விஷ்வாந்த் , மாலி ஆகியோர் நடிக்கிறார்கள் . இவர்களுடன் முக்கிய வேடத்தில் பிரியங்கா நடிக்கிறார் . இந்த படத்துக்கு தமன் இசையமைக்கிறார் . ' ' ஸ்கெட்ச் ' ' படத்திற்காக சென்னையில் மிக பிரமாண்டமான அரங்குகள் அமைக்கப் பட்டது . முப்பது நாட்களுக்கு மேல் படப்பிடிப்பு நடைபெற்றது . தற்போது இரண்டாம் கட்ட படப்பிடிப்பு சென்னையில் நடைபெற்றுக் கொண்டிருக்கிறது . வட சென்னையை பிண்ணனியாகக் கொண்டு உருவாகும் இந்த படம் புது மாதிரியான ஒரு உணர்வை ஏற்படுத்தும் . வட சென்னையை பற்றி ஏற்கனவே சொன்ன படங்கள் எல்லாம் அவர்கள் படிப்பறிவு இல்லாத பாமரர்கள் , ஏழைகள் என்று தான் கூறி உள்ளன . வட சென்னையில் படித்த டாக்டர்கள் , வக்கீல்கள் என்று உயர்மட்ட மக்களும் இருக்கிறார்கள் என்கிற ஸ்டைலிஷ் ஆன படமாக ஸ்கெட்ச் உருவாகி வருகிறது . பரபரப்பான ஆக்ஷன் படமாக ஸ்கெட்ச் உருவாகுகிறது .


தமிழக அமைச்சரவையில் தற்போது விளையாட்டுத் துறை அமைச்சராகவும் , ஒசூர் தொகுதி எம் . எல் . ஏ . வாகவும் இருப்பவர் பாலகிருஷ்ண ரெட்டி . 1998ஆம் ஆண்டு கிருஷ்ணகிரி மாவட்டம் ஒசூர் அருகே உள்ள பாசனூர் சுற்றுவட்டார பகுதிகளில் கள்ளச்சாராய விற்பனையைத் தடை செய்யக் கோரி மக்கள் போராட்டம் நடத்தினர் . அப்போது , பேருந்துகள் மீது கல்வீச்சு தாக்குதல் நடத்தப்பட்டது . இதையடுத்து பொதுச் சொத்துகளை சேத படுத்துதல் உள்ளிட்ட பிரிவுகளின் கீழ் பாலகிருஷ்ண ரெட்டி உட்பட 108 பேர் மீது வழக்குப்பதிவு செய்யப்பட்டது . க்கள் , எம் . பி . க்கள் தொடர்பான வழக்குகளை விசாரிக்கும் சென்னை சிறப்பு நீதிமன்றம் இவ்வழக்கை , விசாரித்து வந்தது . இந்த வழக்கு இன்று நீதிபதி சாந்தி முன்பு விசாரணைக்கு வந்தது . அப்போது , அமைச்சர் உட்பட வழக்கில் குற்றம்சாட்டப்பட்ட 108 பேரில் 16 பேர் குற்றவாளிகள் என்று நீதிபதி அறிவித்தார் , அதோடு , அமைச்சர் பாலகிருஷ்ண ரெட்டிக்கு 3 ஆண்டுகள் சிறை தண்டனையும் , 10,500 ரூபாய் அபராதமும் விதித்து உத்தரவிட்டார் . இதற்கிடையே தண்டனையை நிறுத்தி வைக்கக் கோரி , அமைச்சர் பாலகிருஷ்ண ரெட்டி கோரிக்கை வைத்த நிலையில் , 3 ஆண்டுகால சிறைத் தண்டனையை சிறப்பு நீதிமன்றம் நிறுத்தி வைத்தது . நீதிமன்றத்தின் உத்தரவால் பாலகிருஷ்ண ரெட்டியின் அமைச்சர் மற்றும் எம் . எல் . ஏ பதவிகள் பறிபோகும் சூழ்நிலை உருவாகியுள்ளது . 2 ஆண்டுகளுக்கு மேல் தண்டனை பெற்றதால் பாலகிருஷ்ண ரெட்டியின் அமைச்சர் பதவி பறிபோகும் எனவும் இதனால் அவரது தொகுதியான ஒசூர் தொகுதி காலியாகும் நிலை ஏற்படும் என்றும் நீதித் துறை மற்றும் அரசியல் வட்டாரங்கள் தெரிவிக்கின்றன . அதன்படி தமிழகத்தில் காலியாக இருக்கும் தொகுதிகளின் எண்ணிக்கை 21ஆக அதிகரிக்கும் நிலை ஏற்பட்டுள்ளது . இதனிடையே கிரீன்வேஸ் சாலையில் உள்ள முதல்வர் பழனிசாமி இல்லத்திற்குச் சென்று முதல்வரை அமைச்சர் பாலகிருஷ்ண ரெட்டி சந்தித்து பேசியுள்ளார் . அதைத் தொடர்ந்து தலைமைச் செயலாளர் கிரிஜா வைத்தியநாதன் , அரசு தலைமை வழக்கறிஞர் ஆகியோருடனும் ஆலோசனை நடத்தினார் முதல்வர் . அப்போது அவர் தனது ராஜினாமா கடிதத்தை முதல்வரிடம் கொடுத்தார் . இதையடுத்து தலைமைச் செயலாளர் கிரிஜா வைத்தியநாதன் , தமிழக அரசின் தலைமை வழக்கறிஞர் ஆகியோர் முதல்வர் எடப்பாடி பழனிச்சாமியை அவரது இல்லத்தில் சந்தித்து ஆலோசனை நடத்தினர் . அதன் பின்னர் ரெட்டியின் ராஜினாமா குறித்த முறையான அறிவிப்பு வெளியானது . இந்நிலையில் அமைச்சர் பாலகிருஷ்ணா ரெட்டி தனது அமைச்சர் பதவியை ராஜினாமா செய்துள்ளதை அடுத்து , பள்ளிக்கல்வித்துறை அமைச்சராக இருக்கும் செங்கோட்டையனுக்கு அமைச்சர் பாலகிருஷ்ண ரெட்டியின் பொறுப்பை கூடுதல் பொறுப்பாக கொடுக்க உள்ளதாக தருவதாக தகவல் வெளியாகியுள்ளது .


சாலையில் கிடந்த 50 ஆயிரம் ரூபாயை போலீசில் ஒப்படைத்து பலரின் பாராட்டுதலைப் பெற்ற ஈரோட்டைச் சேர்ந்த மாணவன் யாசினை நேரில் வரவழைத்து பாராட்டிய , நடிகர் ரஜினிகாந்த் , அவனை தனது பிள்ளை . போல நினைத்து படிக்க வைக்கப்போவதாக தெரிவித்தார் . ஈரோடு கனி ராவுத்தர்குளம் நந்தவனதோட்டம் பகுதியை சேர்ந்த பாட்ஷா என்பவரின் மகன் , முகமது யாசின் . சின்ன சேமூர் அரசு பள்ளியில் 2 - ம் வகுப்பு படித்து வருகிறார் . பள்ளியின் அருகே சாலையில் 500 ரூபாய் பணக்கட்டு கிடந்ததைப் பார்த்த முகமது யாசின் , அதை எடுத்து ஆசிரியையிடம் ஒப்படைக்க அவர் அந்தப் பணத்தை ஈரோடு மாவட்ட காவல் துறை கண்காணிப்பாளரிடம் ஒப்படைத்தார் . ஏழ்மையான குடும்பத்தைச் சேர்ந்த முகமது யாசின் நினைத்திருந்தால் அந்தப் பணத்தை எடுத்துச் சென்று குடும்பத்தினரிடம் கொடுத்து செலவு செய்திருக்கலாம் . ஆனால் , பெற்றோரால் நேர்மையாக வளர்க்கப்பட்ட முகமது யாசின் அந்தப் பணத்தை எடுத்து கொடுத்து உரியவரிடம் ஒப்படைக்குமாறு எஸ் . பி . சக்தி கணேசனிடம் கூறியது அனைவரையும் மெய் சிலிர்க்க வைத்தது . யாசினின் இந்த நேர்மையான செயலுக்கு பல்வேறு தரப்பினர் மத்தியில் பாராட்டு குவிகிறது . பலரும் அவருக்கு உதவ தயார் உள்ளனர் . ஆனால் அதிலும் பெருந்தன்மை காட்டி அந்த உதவிகளை ஏற்காமல் உதவி செய்வதாக கூறியவர்களுக்கு நன்றியை மட்டும் தெரிவித்து வருகின்றனர் . முகமது யாசினும் , அவரது பெற்றோரும் . இந்நிலையில் தனக்கு உதவிகள் எதுவும் வேண்டாம் , ரஜினிகாந்தை சந்திக்க வேண்டும் என யாசின் தனது விருப்பத்தை தெரிவித்துள்ளார் . இதனை அடுத்து , ரசிகர் மன்ற நிர்வாகிகள் மூலமாக இந்த செய்தி ரஜினிகாந்துக்க தெரிவிக்கப்பட்டது . அவரும் யாசினை சந்திக்க சம்மதம் தெரிவித்ததை அடுத்து , இன்று காலை சென்னை போயஸ் கார்டனில் ரஜினிகாந்தை யாசின் தனது குடும்பத்தோடு சந்தித்து பாராட்ட தெரிவித்தார் . தொடர்ந்து அந்த சிறுவனக்கு தங்க சங்கிலி பரிசளித்தார் . தொடர்ந்து செய்தியாளர்களிடம் பேசிய ரஜினிகாந்த் , யாசினின் செயல் பாராட்டுக்குரியது . அவரை பாராட்ட வார்த்தைகளே இல்லை . எதிர்க்காலத்தில் அவர் என்ன ஆக வேண்டும் என நினைக்கிறாரோ , அதற்கு உதவி செய்வேன் . யாசினை என் பிள்ளையாக நினைத்து படிக்க வைப்பேன் என தெரிவித்தார் .


மறைந்த முதல்வர் ஜெயலலிதாவின் பள்ளிப்பருவ தோழிகளும் , தமிழகத்தின் அடுத்த முதல்வராக ஓ . பன்னீர் செல்வம் தான் வர வேண்டும் என விருப்பம் தெரிவிக்கின்றனர் . க்கள் கூட்டம் கூடி , சட்டசபைத் தலைவராக வி . கே . சசிகலாவை தேர்வு செய்துள்ளனர் . அதே சமயம் , சசிகலாவுக்கு எதிராக போர்க்கொடி தூக்கிய முதல்வர் ஓ . பன்னீர் செல்வம் தனது தலைமையில் ஒரு அணி அமைத்து செயல்படுகிறார் . இருபிரிவினரும் தனித்தனியாக ஆளுநர் வித்யாசாகர் ராவை சந்தித்து மனு அளித்துள்ளதால் , அடுத்து யார் ஆட்சி அமையும் ? என்ற பெரிய எதிர்பார்ப்பு ஏற்பட்டுள்ளது . இந்நிலையில் , முன்னாள் முதல்வர் ஜெயலலிதாவின் பள்ளிப்பருவ தோழிகளிடம் தமிழகத்தின் நிலை குறித்து தெரிவித்து , கருத்துக் கேட்டபோது பல அதிர்ச்சிகரத் தகவல்களையும் தெரிவித்தனர் . சென்னையில் உள்ள சர்ச் பார்க் கான்வென்ட் பள்ளியில் ஜெயலலிதா பள்ளிப்படிப்பை படித்தார் . அவருடன் படித்தவரும் , நெருங்கிய தோழியுமான ஸ்ரீமதி ஐயங்காரிடம் இது குறித்த கேட்டபோது அவர் கூறுகையில் , “ ஜெயலலிதா தான் இருக்கும்போது , ஓ . பன்னீர் செல்வத்தின் மீது தான் நம்பிக்கை வைத்து இருந்தார் . ஆதலால் , அவர் உயிரோடு இருந்து இருந்தாலும் அவர் பன்னீர் செல்வத்தையே தேர்வு செய்து இருப்பார் . ஆனால் , இப்போது தமிழகத்தின் நிலைமை மிகவும் வருந்தக்கூடிய வகையில் இருக்கிறது . நான் பள்ளிப்பருவம் கடந்து , ஜெயலலிதா வீட்டுக்கு அடிக்கடி , எப்போது வேண்டுமானாலும் சென்று வந்து கொண்டு இருந்தேன் . ஆனால் , 1980ம் ஆண்டுகளுக்குப்பின் , அதாவது ஜெயலலிதா , சசிகலாவுடன் நட்பு ஏற்பட்டபின் , திடீரென என்னால் , ஜெயலலிதாவை பார்க்க முடியவில்லை . எனக்கு அனுமதி பல முறை மறுக்கப்பட்டது . ஜெயலலிதா அரசியல் வாழ்க்கை இந்த அளவு சோகமாகி , பாழாகிவிட்டது என கற்பனை செய்து கூட பார்க்க முடியவில்லை ' ' எனத் தெரிவித்தார் . பெங்களூருவில் வசித்து வரும் ஜெயலலிதாவின் தோழியான பங்கஜ் புலானி கூறுகையில் , “ ஜெயலலிதாவுக்கும் , எங்களுக்கும் , தோழிகளுக்கும் இடையே பிரச்சினைகளையும் , இடைவெளியையும் உண்டாக்கியதே சசிகலாதான் . எனக்கு குழந்தை பிறந்து இருந்தபோது , 3 முறை என்னை நேரில் வந்து ஜெயலலிதா சந்தித்து உடல்நலம் விசாரித்துச் சென்றார் . ஜெயலலிதா வீட்டுக்கு பல முறை சென்று விருந்து சாப்பிட்டு இருக்கிறேன் . ஆனால் , அனைத்து ஒரு நாள் இரவில் திடீரென மாறிவிட்டது . கடந்த 2005ம் ஆண்டு ஜெயலலிதாவை நேரில் சந்தித்து , அவருடன் அமர்ந்து விருந்து சாப்பிட்டேன் . அதன்பின் , ஜெயலலிதாவை என்னால் பார்க்க முடியவில்லை , தடுக்கப்பட்டேன் . பல முறை ஜெயலலிதாவை சந்திக்க முயற்சி செய்தபோதும் என்னால் முடியவில்லை . என் மகனின் திருமணத்தை அழைப்பிதழ் அளிக்க ஜெயலலிதாவைச் சந்திக்க பன்னீர்செல்வம் மூலம் அனுமதி பெற்றேன் . ஆனால் , ஜெயலலிதா வீட்டுக்குச் சென்றபோது அங்கிருக்கும் சசிகலாவின் ஆட்கள் மூலம் தடுத்து நிறுத்தப்பட்டோம் ' ' எனத் தெரிவித்தார் .


இந்தியா இங்கிலாந்து இடையேயான முதல் டெஸ்ட் போட்டியில் இங்கிலாந்து அணி 31 ரன்கள் வித்தியாசத்தில் வெற்றி பெற்றது . இதையடுத்து இரண்டாவது போட்டி மழை காரணமாக ஒருநாள் தாமதமாக லண்டன் லார்ட்ஸ் மைதானத்தில் நேற்று முன் தினம் தொடங்கியது . இந்த போட்டியில் முதலில் பேட்டிங் செய்த இந்திய அணி , இங்கிலாந்து பவுலர்களின் ஸ்விங் பந்துவீச்சை சமாளிக்க முடியாமல் 107 ரன்களுக்கே ஆல் அவுட்டானது . இதையடுத்து முதல் இன்னிங்ஸை ஆடிய இங்கிலாந்து அணி , 131 ரன்களுக்கே இங்கிலாந்து அணி 5 விக்கெட்டுகளை இழந்தபோதிலும் , கிறிஸ் வோக்ஸ் மற்றும் பேர்ஸ்டோவின் அருமையான ஆட்டத்தால் மீண்டெழுந்தது . 6வது விக்கெட்டுக்கு 189 ரன்களை இந்த ஜோடி சேர்த்தது . 93 ரன்களில் பேர்ஸ்டோ அவுட்டானார் . இதையடுத்து வோக்ஸுடன் சாம் கரண் ஜோடி சேர்ந்தார் . மூன்றாம் நாள் ஆட்டநேர முடிவில் 6 விக்கெட் இழப்பிற்கு 357 ரன்களை எடுத்திருந்தது இங்கிலாந்து அணி . வோக்ஸ் 120 ரன்களுடனும் சாம் கரண் 22 ரன்களுடனும் களத்தில் இருந்தனர் . நான்காம் நாளான இன்றைய ஆட்டம் தொடங்கியதிலிருந்தே சாம் கரண் அதிரடியாக ஆடினார் . சாம் கரண் 40 ரன்களில் ஹர்திக் பாண்டியாவின் பவுலிங்கில் அவுட்டானார் . இதையடுத்து 396 ரன்கள் எடுத்த நிலையில் , முதல் இன்னிங்ஸை இங்கிலாந்து அணி டிக்ளேர் செய்தது . 289 ரன்கள் பின் தங்கிய நிலையில் , இரண்டாவது இன்னிங்ஸை தொடங்கிய இந்திய அணியின் தொடக்க வீரர் முரளி விஜய் , இம்முறையும் ஆண்டர்சனின் பந்துவீச்சில் டக் அவுட்டாகி வெளியேறினார் . இதையடுத்து ராகுலுடன் புஜாரா ஜோடி சேர்ந்தார் . ராகுலும் 10 ரன்களில் ஆண்டர்சனின் பந்துவீச்சில் அவுட்டானார் . 13 ரன்களுக்கே 2 விக்கெட்டுகளை இழந்து இந்திய அணி திணறிவருகிறது .


மதிமுக பொதுச்செயலாளர் வைகோ சமீபத்தில் ஒரு தனியார் தொலைக்காட்சிக்கு பேட்டியளித்தார் . அப்போது அவரிடம் நெறியாளர் தலித்துகளுக்கு திராவிட அரசியலில் சரியான அதிகாரப்பகிர்வு கிடைத்துள்ளதா என்ற கேள்வியை முன் வைத்தார் . இதனால் கோபமடைந்த வைகோ , எங்கள் வீட்டில் தலித்துகள் வேலை பார்க்கிறார்கள் . அவர்களோடு நான் சரிசமமாக பழகுகிறேன் என்று டி . வி மைக்கை தனது சட்டையில் இருந்து கழற்றி வீசிவிட்டு எழுந்து சென்றார் . இது பரபரப்பாக பேசப்பட்டது . இது தொடர்பாக திருமாவளவனின் மனசாட்சியாக சொல்லப்படுபவரும் , விடுதலை சிறுத்தைகள் கட்சியின் துணைச் செயலாளருமான வன்னியரசு தனது முகநூல் பக்கத்தில் ஒரு பதிவை இட்டார் . அதில் வன்னியரசு , ‘கடந்த இரு நாள்களாக சரியான தூக்கமில்லை . நான் பெரிதும் நேசிக்கக்கூடிய தலைவர் அவர் . அவர் இப்படிப் பேசியிருக்கக் கூடாது என்று மனம் வேதனை கொள்கிறது . அந்தத் தலைவர் வைகோதான் . என்னுடைய தலைவர் திருமாவளவனை எப்படி மதிக்கிறேனோ அப்படித்தான் , வைகோ மீதான மதிப்பீடும் . நான் மட்டுமல்ல விடுதலைச் சிறுத்தைகளில் பெரும்பான்மையோர் அப்படித்தான் . அந்தளவுக்கு வைகோ மீது மதிப்பும் மரியாதையும் உண்டு . ஆனால் , கடந்த இரு நாள்களுக்கு முன்பு தனியார் தொலைக்காட்சியில் அவரின் நேர்காணலைப் பார்த்தேன் . திராவிட இயக்கம் தலித்துகளுக்கான அதிகாரப்பகிர்வை சரியாகத் தந்துள்ளதா என்னும் நியாயமான கேள்வியை முன்வைத்தார் . அதற்கு மிகச் சிறப்பாக , பொறுப்பாக நிறைய பதில் அளித்திருக்கலாம் . அதற்கான காரணங்கள் நிறைய இருக்கின்றன . ஆனால் , வைகோ அதற்குப் பதில் அளிக்காமல் , “தலித்துகளுக்கு எதிராக என்னைக் காட்ட முயற்சி செய்கிறீர்களா ? எங்கள் வீட்டில் வேலை பார்க்கிறவர்கள் தலித்துகள்தான்” என்று சொல்கிறார் . இந்த உளவியலை ஓர் ஆதிக்க உளவியலாகப் பார்க்கிறோம் . பண்ணை அடிமை உளவியலாக , நிலப்பிரபுத்துவ உளவியலாகத்தான் பார்க்கிறோம் . தலித்துகள் அதிகாரம் தொடர்பாகக் கேள்வி எழுப்பினாலே அதற்கு பதில் சொல்லக்கூட மறுப்பது எந்தவிதமான பார்வை ? பதற்றமடைவது , கோபமடைவது எதைக்காட்டுகிறது ? தமிழக அரசியலில் நீண்டகால அனுபவம் உள்ளவர் வைகோ . சமூக நீதிக்கோட்பாடு , பகுத்தறிவு , தந்தை பெரியார் என்று பயணப்பட்டுக்கொண்டிருப்பவர் . சமூக மாற்றத்தை விரும்புபவர்தான் . தலித்துகள் விடுதலை குறித்த அக்கறை உள்ளவர்தான் . ஆனால் , எங்கள் வீட்டில் தலித்துகள் வேலை பார்க்கிறார்கள் என்று சொல்வதற்கும் அதிகாரப்பகிர்வுக்கும் ஏதாவது ‘சம்பந்தம்’ இருக்கிறதா ? இடைநிலை சாதிகளுக்கு அதிகாரம் வந்ததைப்போல தலித்துகளுக்கு வந்ததா ? என்ற கேள்வி மாற்றத்தை விரும்பும் ஒவ்வொருவரிடத்திலிருந்தும் பீறிடும் கேள்விகள் . அந்த நடப்பு யதார்த்தத்தைப் புரிந்துகொண்டுதான் பயணப்பட வேண்டிய தேவை இருக்கிறது . அதிகாரப் பகிர்வு கடைநிலை மக்களுக்கும் கிடைக்கும் வரை இன்னும் களமாட வேண்டிய தேவையிருக்கிறது . இடைநிலை சாதிகளிடம் ஆட்கொண்டுள்ள சனாதன – சாதிய சிந்தனைகளை களைந்து , சமத்துவத்துக்கான சிந்தனைகளைப் பரப்ப வேண்டிய பணிகளையும் செய்ய வேண்டிய தேவை இருக்கிறது . அந்த வகையில் , கடைசி மனிதனுக்கான ஜனநாயகத்துக்காகவும் எளிய மக்களுக்கான அதிகாரத்துக்காகவும் களமாட வேண்டிய தேவையிருக்கிறது . அதுவரை ஊடகங்கள் மட்டுமல்ல , எல்லோருமே கேள்வி கேட்கத்தான் செய்வார்கள் . கோபமோ பதற்றமோ அடைந்தால் சந்தேகம்தான் கூடுதலாக எழும் ! ’ என குறிப்பிட்டார் வன்னியரசு . இதனையடுத்து மதிமுக நிர்வாகிகளிடம் பேசிய வைகோ , திருமாவளவனுக்கு தேர்தல் செலவுக்காக ரூ . 30 லட்சம் கொடுத்தேன் . என்னைப் பார்த்து இப்படி பேசியது வருத்தமளிக்கிறது என பேசினார் . இதற்கிடையே வன்னி அரசின் பதிவுக்கு எதிர்ப்பு வந்ததால் அவர் தனது பதிவை நீக்கிவிட்டார் . வைகோ குறித்து வன்னியரசு வெளியிட்ட இந்த பதிவு பெரும் பரபரப்பை ஏற்படுத்தியது . இது குறித்து வைகோவிடம் நேற்று செய்தியாளர்கள் கேள்வி எழுப்பியபோது , ‘வன்னியரசுவை இப்படி பதிவு செய்ய வைத்தது யார் ? ’ என கேள்வி எழுப்பினார் . இதற்கு திருமாவளவன் பதில் கூறுகையில் , இது , என்மீது உள்ள கோபமா அல்லது வன்னியரசின் பதிவுக்கு விடையா என்று தெரியவில்லை ' என கேள்வி எழுப்பினார் . வன்னியரசுவை தான் கண்டித்ததாகவும் , அதனால் தனது பதிவை வன்னியரசு நீக்கியதாகவும் திருமா குறிப்பிட்டார் .


தனது உடற்தகுதியை நிரூபிக்கும் விதமாக யுவராஜ் சிங் , தான் உடற்பயிற்சி செய்யும் வீடியோவை டுவிட்டரில் பதிவிட்டுள்ளார் . இந்திய அணியின் அனுபவ வீரரான யுவராஜ் சிங் , இந்திய அணிக்கு பல வெற்றிகளை பெற்று கொடுத்தவர் . இந்திய அணியில் கடந்த 2000ம் ஆண்டிலிருந்து ஆடிவருகிறார் . 2003 , 2007 , 2011 ஆகிய உலக கோப்பைகளில் யுவராஜ் சிங் ஆடியுள்ளார் . 2011 உலக கோப்பையை இந்திய அணி வெல்வதற்கு மிக முக்கிய காரணமாக திகழ்ந்தவர் யுவராஜ் சிங் . அந்த உலக கோப்பை தொடரின் தொடர் நாயகன் விருதையும் யுவராஜ் தான் வென்றார் . 2011 உலக கோப்பை தொடரின் அனைத்து போட்டிகளிலும் பேட்டிங் , பவுலிங் என இரண்டிலுமே யுவராஜின் பங்களிப்பு அளர்ப்பரியது . அதேபோல ஒரே ஓவரில் 6 சிக்ஸர்கள் விளாசி , அரிய சாதனையை நிகழ்த்தியவர் . இந்திய அணிக்காக மிகப்பெரிய பங்காற்றியுள்ள யுவராஜ் சிங் , கடந்த ஓராண்டாக இந்திய அணியில் ஆடவில்லை . கடந்த ஆண்டு இங்கிலாந்தில் நடந்த சாம்பியன்ஸ் டிராபி தொடரில் இந்திய அணியில் யுவராஜ் ஆடினார் . அதன்பிறகு கடந்த ஆண்டு செப்டம்பர் மாதம் நடந்த யோ யோ டெஸ்டில் தோல்வி அடைந்ததால் , இந்திய அணியில் இடம்பெறவில்லை . அதன்பிறகு கடந்த ஓராண்டாகவே யுவராஜ் சிங் இந்திய அணியில் ஆடவில்லை . யுவராஜ் சிங் யோ யோ டெஸ்டில் தோல்வி அடைந்ததன் எதிரொலியாக , அவரது உடற்தகுதி மீது விமர்சனங்களும் கேள்விகளும் எழுந்தன . இந்நிலையில் , அவரது உடற்தகுதி குறித்த விமர்சனங்களையும் சந்தேகங்களையும் முன்வைத்தவர்களுக்கு பதிலடி கொடுக்கும் விதமாக தான் உடற்பயிற்சி செய்யும் வீடியோவை டுவிட்டரில் பதிவிட்டுள்ளார் யுவராஜ் சிங் .


நாடாளுமன்ற தேர்தல் கூட்டணி குறித்து ரஜினியுடன் பேசிப் பார்க்கலாம் என்று ராகுல் காந்திக்கு காங்கிரஸ் மூத்த தலைவர் ப . சிதம்பரம் யோசனை கூறியுள்ளதாக தகவல் வெளியாகியுள்ளது . நாடாளுமன்ற தேர்தலில் தமிழகத்தில் தி . மு . கவுடன் கூட்டணியை தொடர்வதா அல்லது அண்மையில் கட்சி ஆரம்பித்த தினகரனுடன் பேசலாமா என்று ராகுல் காந்தி யோசித்து வருகிறார் . மேலும் காங்கிரஸ் கட்சிக்கு 15 தொகுதிகள் ஒதுக்குபவர்களுடன் தான் தமிழகத்தில் கூட்டணி என்றும் ராகுல் பிடிவாதம் காட்டி வருவதாகவும் கூறப்படுகிறது . தி . மு . க கூட்டணியை பொறுத்தவரை காங்கிரசுக்கு 10 தொகுதிகள் கொடுத்தாலே அதிகம் என்று ஒரு பேச்சு உள்ளது . அதே சமயம் காங்கிரஸ் கூட்டணிக்கு முன்வந்தால் 15 தொகுதிகளை லம்பாக கொடுக்க தினகரன் காத்துக் கொண்டிருக்கிறார் . இந்த நிலையில் ப . சிதம்பரம் தரப்பில் இருந்து ராகுலுக்கு புதிதாக ஒரு யோசனை சொல்லப்பட்டுள்ளது . அதாவது ரஜினி நாடாளுமன்ற தேர்தலில் போட்டியிடலாமா ? புறக்கணித்துவிடலாமா என்கிற எண்ணத்தில் உள்ளார் . மேலும் ரஜினி பா . ஜ . கவை ஆதரிக்கப்போவதில்லை என்றும் ப . சிதம்பரம் திட்டவட்டமாக நம்புகிறார் . எனவே அண்மையில் நிகழ்ந்த சில சம்பவங்களால் நாடு முழுவதும் ராகுலின் செல்வாக்கு அதிகரித்துள்ளது . எனவே காங்கிரசுடன் கூட்டணிக்கு வருமாறு ரஜினியிடம் பேசிப்பார்க்கலாம் என்று ப . சிதம்பரம் ராகுலுக்கு தகவல் அனுப்பியுள்ளதாக கூறப்படுகிறது . மேலும் கடந்த ஒரு மாதத்தில் ப . சிதம்பரத்தின் தீவிர ஆதரவாளரான கராத்தே தியாகராஜன் இரண்டு முறை ரஜினியை நேரில் சந்தித்து பேசியுள்ளார் . அப்போது ரஜினியின் மன ஓட்டத்தை தெரிந்து கொண்டு தியாகராஜன் ப . சிதம்பரத்திடம் கூறியதாக சொல்லப்படுகிறது . இதனை மனதில் வைத்தே ரஜினியுடன் கூட்டணி என்கிற ஒரு யோசனை ப . சிதம்பரத்திற்கு வந்துள்ளதாக கூறப்படுகிறது . மேலும் தி . மு . கவை பொறுத்தவரை ப . சிதம்பரத்திற்கு தற்போது நல்ல உறவு இல்லை . அதிலும் ஸ்டாலினுடன் ப . சிதம்பரம் பெரிய அளவில் நெருக்கம் காட்டுவதில்லை . எனவே ப . சிதம்பரம் ரஜினி மூலமாக தமிழகத்தில் புதிய அரசியல் பயணத்தை ஆரம்பிக்க திட்டமிட்டுள்ளதாகவும் கூறப்படுகிறது . ரஜினியும் – ப . சிதம்பரமும் நெருங்கிய நண்பர்கள் என்பது குறிப்பிடத்தக்கது . கடந்த 2001ம் ஆண்டு காங்கிரசில் இருந்து விலகிய ப . சிதம்பரம் காங்கிரஸ் ஜனநாயக பேரவை என்ற பெயரில் ஒரு கட்சி ஆரம்பித்தார் . அந்த கட்சிக்கு தென்மாவட்டங்களில் அதிக அளவில் ரஜினி ரசிகர்கள் உறுப்பினர்களாக சேர்ந்தனர் . மேலும் ரஜினியின் ஆதரவும் அப்போது ப . சிதம்பரத்திற்கு இருந்ததாக ஒரு பேச்சு உண்டு . எனவே ப . சிதம்பரம் கூறும் யோசனையை ரஜினியும் காது கொடுத்து கேட்க வாய்ப்பு இருப்பதாக கருதப்படுகிறது .


இந்திய அணி தேர்வாளர்களை முன்னாள் ஸ்பின் பவுலர் ஹர்பஜன் சிங் சரமாரியாக தாக்கியுள்ளார் . வெஸ்ட் இண்டீஸ் அணிக்கு எதிரான டெஸ்ட் தொடர் நாளை மறுநாள் தொடங்குகிறது . இந்தியாவில் சுற்றுப்பயணம் மேற்கொண்டுள்ள வெஸ்ட் இண்டீஸ் அணி , 2 டெஸ்ட் , 5 ஒருநாள் மற்றும் 3 டி20 போட்டிகளில் ஆட உள்ளது . இதில் டெஸ்ட் தொடருக்கான இந்திய அணி அண்மையில் அறிவிக்கப்பட்டது . இந்த அணியில் ரோஹித் சர்மா , ஷிகர் தவான் , முரளி விஜய் , கருண் நாயர் ஆகிய வீரர்களுக்கு வாய்ப்பு வழங்கப்படவில்லை . இவர்களுக்கு பதிலாக பிரித்வி ஷா , மயன்க் அகர்வால் , ஹனுமா விஹாரி ஆகிய வீரர்கள் இடம்பிடித்துள்ளனர் . இங்கிலாந்துக்கு எதிரான டெஸ்ட் தொடருக்கான இந்திய அணியில் இடம்பெற்றிருந்த கருண் நாயர் , 5ல் ஒரு போட்டியில் கூட களமிறக்கப்படவில்லை . அதுவே கடும் விமர்சனங்களுக்கு உள்ளானது . கவாஸ்கர் கூட கருண் நாயர் ஆடவைக்கப்படாததற்கு கண்டனம் தெரிவித்திருந்தார் . இந்நிலையில் , தற்போது வெஸ்ட் இண்டீஸ் தொடருக்கான இந்திய அணியில் கருண் நாயர் சேர்க்கப்படவில்லை . ரோஹித் சர்மா இந்திய டெஸ்ட் அணியில் சேர்க்கப்படாததற்கு கங்குலி அதிருப்தி தெரிவித்திருந்தார் . அதேபோல் அதற்கு ஹர்பஜன் சிங்கும் அதிருப்தி தெரிவித்திருந்தார் . தேர்வாளர்கள் என்ன நினைக்கிறார்கள் என யாருக்காவது புரிகிறதா ? என டுவிட்டரில் கேள்வியெழுப்பி அதிருப்தியை வெளிப்படுத்தியிருந்தார் . இந்நிலையில் , மீண்டும் தேர்வுக்குழு மீதான அதிருப்தியை ஹர்பஜன் சிங் வெளிப்படுத்தியுள்ளார் . இதுதொடர்பாக கருத்து தெரிவித்துள்ள ஹர்பஜன் சிங் , வீரர்கள் தேர்வில் உள்ள மர்மங்கள் நீங்க வேண்டும் . தேர்வுக்குழு எதனடிப்படையில் வீரர்களை தேர்வு செய்கிறது என்பதை புரிந்துகொள்ள முடியவில்லை . ஹனுமா விஹாரியை அணியில் எடுத்துள்ளது . வெஸ்ட் இண்டீஸுக்கு எதிரான 2 டெஸ்ட் போட்டிகளிலும் அவர் சரியாக ஆடவில்லை என்றால் என்ன செய்யும் . நான் எந்த வீரரையும் சரியாக ஆடக்கூடாது என்று நினைக்கவில்லை . விஹாரிக்கு என் வாழ்த்துக்கள் . ஆனால் , சரியாக ஆடவில்லை என்றால் , அவரை நீக்கிவிட்டு அடுத்து மீண்டும் கருண் நாயர் அணியில் சேர்க்கப்படுவாரா ? என கேள்வி எழுப்பியுள்ளார் .


பாகுபலி முதல் பாகத்தின் முடிவில் , பாகுபலியை கட்டப்பா ஏன் கொன்றார் என்ற ரகசியம் சிலருக்குத்தான் தெரியும் என்றும் , பாகுபலி 2 மூலம் அதனை வெளிப்படுத்தி உள்ளோம் என்றும் அதன் இயக்குநர் ராஜமௌலி தெரிவித்துள்ளார் . ராஜமௌலி இயக்கத்தில் பிரபாஸ் , ராணா டகுபதி நடிப்பில் அனுஷ்கா , தமன்னா , சத்யராஜ் , ரம்யா கிருஷ்ணன் , நாசர் நடிப்பில் பிரம்மாண்ட பொருட்செலவில் வெளியாகி இந்தியாவின் அதிக வசூல் பெற்ற படமாக இருக்கிறது ‘பாகுபலி’ . இந்தப்படத்திற்கு எல்லாத் தரப்பு மக்களிடமும் பாராட்டுகளும் , நல்ல விமர்சனங்களும் கிடைத்துள்ளன . பாகுபலியின் இரண்டாம் பாகம் , இந்திய சினிமாவில் வசூல் சரித்திரத்தை மாற்றி அமைத்தது . இதன் முதல் பாகமான பாகுபலி படமும் 500 கோடிக்கும் மேல் வசூல் சாதனை புரிந்தது . பாகுபலி படம் இந்த மாபெரும் வெற்றி பெற காரணமாக பல்வேறு அம்சங்கள் உள்ளன . முதல் பாகத்தின் முடிவில் , கட்டப்பா கதாப்பாத்திரம் பாகுபலியைக் குத்திக் கொல்வது போல் முடிந்திருக்கும் . பாகுபலியை குத்தி கொல்வதுபோல் அமைந்த இந்த பின்னணி குறித்த கேள்வியே இரண்டாம் பாகம் மீது மிகப் பெரிய எதிர்பார்ப்பை ஏற்படுத்தியது . சாவன் மியூசிக் நிறுவனத்தின் ஆன்லைன் நிகழ்ச்சியான டேக் 2 வித் அனுபமா மற்றும் ராஜீவ் என்ற நிகழ்ச்சியில் , இயக்குநர் எஸ் . எஸ் . ராஜமௌலி கலந்து கொண்டார் . கட்டப்பா , பாகுபலியைக் கொன்றது ஏன் என்ற ரகசியத்தைக் கசிய விடாமல் இருந்தது கடினமாக இருந்ததா என்று அவரிடம் கேள்வி கேட்கப்பட்டது . அதற்கு பதிலளித்த ராஜமௌலி , கட்டப்பா ஏன் பாகுபலியைக் கொன்றார் என்ற கேள்விக்கு மிபவும் எளிதாக விடை கூறி விடலாம் என்றும் , படத்தை இருமுறை நன்கு பார்த்து , கொஞ்சம் புத்திசாலித்தனத்தை செலுத்தினால் தெளிவான பதில் கிடைத்துவிடும் என்றார் . அந்த சமயத்தில் பலர் இது தொடர்பாக என்னிடம் டுவிட்டரில் பதில் அளித்திருந்தனர் . சிலர் சரியாகவே தெரிவித்தும் இருந்தனர் . ஆனால் , கட்டப்பா எப்படி பாகுபலியைக்கொல்லலாம் என்பதே அந்த கேள்வியின் அர்த்தம் என்றும் , இதற்கான பதிலே பலரது எதிர்பார்ப்பாக இருந்தது என்றும் ராஜமௌலி குறிப்பிட்டார் . தொடர்ந்து பேசிய ராஜமௌலி , பாகுபலியின் விசுவாசியான கட்டப்பா எந்த நிர்பந்தத்தினால் இப்படி செய்தார் என்ற கேள்விக்கான பதிலை யாராலும் யூகிக்க முடியாது . எங்கள் குழுவிலேயே 10 முதல் 15 பேருக்கு மட்டும்தான் அந்த ரகசியம் தெரிந்திருந்தது . அமவர்களுக்குத்தான் முழுக்கதையும் தெரியும் . இரண்டு ஆண்டுகளுக்கு மேல் மிக நீண்ட நாட்களாக படப்பிடிப்பு நடத்தியதால் , ஒவ்வொரு காட்சியையும் வரிசைப்படி படமாக்கப்படவில்லை . ஒவ்வொரு காட்சியையும் பல்வேறு அடுக்குகளாகப் படமாக்கினோம் . இது படக்குழுவில் இருந்த பலருக்கு குழப்பத்தை உண்டாக்கியது . இப்படி படமாக்கப்பட்டதை எல்லாம் ஒரு புள்ளியில் இணைப்பது என்பது மிகவும் கடினம் . இதன் காரணமாகவே படக்குழுவினர் எவருக்கும் இந்த ரகசியம் தெரியவில்லை . இதன் மூலமே கட்டப்பா , பாகுபலியை கொன்ற ரகசியத்தை கசியவிடாமல் வைத்திருந்தது சாத்தியமாயிற்று . அந்த ரகசியத்தை , இந்த ஆண்டில் வெளியான பாகுபலி 2 மூலம் வெளிப்படுத்தி இருக்கிறோம் என்று ராஜமௌலி கூறியிருந்தார் .


ராதிகா சரத்குமாரின் மகள் ரயானேவுக்கு குழந்தை பிறந்து உள்ளதால் பாட்டியாக உயர்வு பெற்று உள்ளார் ராதிகா . வெள்ளித்திரையில் ஒரு கலக்கல் ரவுண்டு வந்தவர் தற்போது , சின்னத்திரையில் பெரிய ராணியாக வலம் வருகிறார் . ராதிகாவின் மகள் ரயானே . இவர் இந்திய கிரிக்கெட் வீரர் அபிமன்யு மிதுனுக்கும் கடந்த 2016 ஆம் ஆண்டு திருமணம் நடந்தது . ஐபிஎல் போட்டியின் போது தன் மனதை கவர்ந்த மிதுனை காதலித்து வந்தார் . சில ஆண்டுகளாக காதலித்து வந்தவர்களுக்கு சென்ற ஆண்டு திருமணம் நடந்தது . இந்நிலையில் ரயானே மிதுனுக்கும் அழகான ஆண் குழந்தை பிறந்து உள்ளது . இதன் மூலம் ராதிகா பாட்டியாகவும் , சரத்குமார் தாத்தாவாகவும் உயர்வு பெற்று உள்ளனர் இது குறித்து தனது ட்விட்டர் பக்கத்தில் பதிவிட்டுள்ள ராதிகா மிகவும் மகிழ்ச்சியாக உள்ளது என்று தெரிவித்து உள்ளது .


உங்களை நம்பி ஒட்டு போட்ட மக்களுக்கு என்ன பண்ணீங்க என ஒரு முன்னணி தொலைக்காட்சியின் ரிப்போர்ட்டர் கேட்ட கேள்விக்கு ஷாக்கான தினகரன் என்னாது ! ? என்ன நம்பி ஒட்டு போட்டார்களா ? என செய்தியாளரின் இந்த புத்திசாலித்தனமான கேள்வியால் ஒருநிமிடம் திணறிப்போனார் மிஸ்டர் கூல் தினா . 187 இடம் , 2000 அதிகாரிகள் , 200 வாகனங்கள் என தமிழ்நாடே கொந்தளித்த இந்த மெகா ரெய்டில் கூட கூலாக செம தில்லாக இருப்பவர் யாரென்று கேட்டால் ராஜஸ்தான்காரன் கூட சொல்லுவான் அது தினாதான் என்று , நேற்று முன்தினம் ரெய்டு ஆரம்பித்து சசி கூடாரமே அலறிக்கொண்டிருந்த நேரத்தில் செய்தியாளர்கள் சந்திப்பில் பேசிய தினகரன் பண்ணை வீட்டில் சோதனை செய்தால் சாணியும் , உரமும் தான் இருக்கும் என்று தினகரன் நக்கலடித்தார் . இன்று பேசிய தினகரன் கடந்த 3 நாள்களாக தொடரும் இந்த மெகா சோதனை ஏன் என்று தெரியவில்லை ? 1800 அதிகாரிகள் ஒரே நேரத்தில் சோதனை என்பதெல்லாம் சுத்த பொய்யான தகவல் நாங்கள் ஒன்னும் பெரிய கட்சி இல்லை பிறகு ஏன் என புரியவில்லை . என்ன எதுக்கு கேட்குறீங்க ? இன்கம்டேக்ஸ் ஆபிஸர போய் கேளுங்க . . . நான் காந்தியின் பேரன் இல்லை . சாதாரண மனிதன்தான் . அதேசமயம் , என் மீது குற்றம்சாட்டுபவர்கள் என்ன காந்தியின் பேரன்களா ? பிறகு ஆனந்த் ராஜ் ஓபிஎஸ் இபிஎஸ் உண்மையான அதிமுக கிடையாது ஒன்றரை கோடி மக்கள் தான் அதிமுக என குறிப்பிட்டார் . இது குறித்து நீங்க என்ன சொல்கிறீர்கள் என கேட்டதற்கு , ஆமா அவர் பெரிய தலைவர் . . . அவர போய் இங்க பேசிட்டுனு . நக்கலாக பதில் சொன்னார் . அதுமட்டுமில்லாமல் , மைலபூர்ல இருக்குற அறிவு ஜீவிதான் தமிழகத்தை ஆட்டி படைக்குதுன்னும் . நீங்க பெரிய ஆளுங்க தான் . . . நாங்க சின்ன ஆளுங்க தானே . . . எங்கள ஏன் தொந்தரவு பண்றீங்க . . . அரசியல் வாதினா கோமனத்தோட அலையனுமா . . ? சொத்தே இருக்க கூடாதா ? என தினகரன் கொஞ்சம் காட்டமாக பேசினார் . . . மேலும் என் அப்பா எவ்வளவு பணம் வைத்துள்ளார் , எவ்வளவு சொத்து வைத்துள்ளார் என்று கேட்டால் எனக்கா தெரியும் ? அது அவரை தான் கேட்கணும் என கூலாக நக்கலாக பதிலளித்தார் .


சர்வதேச தரம் வாய்ந்த உளவு சார்ந்த படங்களில் பிரமாண்டமான ஆக்ஷன் காட்சிகள் மிகவும் அவசியமானவை . அதற்கேற்ற திறமையும் , உடல் மற்றும் மன பலம் உள்ள நடிகர்களால் மட்டுமே இவ்வாறான படங்களில் நடிக்க முடியும் . இந்திய சினிமாவின் முதல் சர்வதேச உளவாளி படமான ' விவேகம் ' படத்தில் அஜித் குமாருடன் விவேக் ஓபராய் , காஜல் அகர்வால் மற்றும் அக்ஷரா ஹாசன் ஆகியோர் நடித்துள்ளனர் . இந்த பிரம்மாண்ட படத்தை சிவா இயக்க , ' சத்ய ஜோதி பிலிம்ஸ் ' தயாரித்துள்ளது . ஆகஸ்ட் 24 அன்று உலகம் முழுவதும் ' விவேகம் ' ரிலீஸாகவுள்ளது . ' Casino Royale ' , ' 300 : Rise Of An Empire ' , ' The Transporter Refunded ' போன்ற மாபெரும் வெற்றி பெற்ற ஹாலிவுட் படங்களில் நடித்த பிரபல ஸ்டண்ட் கலைஞர் சர்ஜ் க்ரோசோன் கஜின் ' விவேகம் ' படத்தில் கதாநாயகன் அஜித்தின் அணியான ஐவரில் ஒருத்தராக ஒரு முக்கிய கதாபாத்திரத்தில் நடித்துள்ளார் . இது குறித்து சர்ஜ் க்ரோசோன் பேசுகையில் , ' ' ' விவேகம் ' போன்ற ஒரு உண்மையான உலகத்தரம் வாய்ந்த படத்தின் மூலம் இந்திய சினிமாவில் கால் பாதிப்பதை நான் பெருமையாக கருதுகிறேன் . இந்த கதாபாத்திரத்திற்கான இண்டர்வீயூவில் கலந்து கொண்ட பிறகே இயக்குனர் சிவா எனக்கு இந்த வாய்ப்பளித்தார் . சிவாவின் காட்சிப்படுத்தல் முறையையும் , படத்திற்கு என்ன வேண்டும் என்ற அவரின் தெளிவும் என்னை ஈர்த்தது . அஜித் சாருடன் நடித்தது மறக்க முடியாத அனுபவமாகும் . ' விவேகம் ' படத்தில் எனது காட்சிகளை முடித்த பின் வீடு திரும்பி போதுதான் அவர் இந்திய சினிமாவில் எவ்வளவு பெரிய ஸ்டார் என்றும் அவர் எவ்வளவு பெரிய பிரபலம் என்பதை தெரிந்துக்கொண்டேன் . படப்பிடிப்பில் அவ்வளவு எளிமையாக இருந்தார் . அவர் செய்த ஆக்ஷன் காட்சிகள் என்னை வியப்பில் ஆழ்த்தியது . டூப் வேண்டாம் என்று கூறி எல்லா சண்டை காட்சி சாகசங்களையும் தானே திறம்பட செய்து அசத்தினார் . அவ்வளவு கடின உழைப்பாளி அவர் . படப்பிடிப்பு இடைவெளிகளில் அவருடன் நடந்த உரையாடல்களை எனது மனதில் இனிய நினைவாக என்றுமே இருக்கும் . அருமையாக படமாக்கப்பட்டுள்ள ' விவேகம் ' படத்தை இந்திய சினிமா ரசிகர்கள் நிச்சயம் ரசித்து கொண்டாடுவார்கள் என உறுதியாக கூறுவேன் " எனக் கூறினார் .


இங்கிலாந்துக்கு நாங்கள் வந்திருப்பதால் , அந்த அணிக்குத்தான் நெருக்கடியும் பயமும் இருக்கும் . எங்களுக்கு அவையெல்லாம் கிடையாது என இந்திய அணி கேப்டன் விராட் கோலி தெரிவித்துள்ளார் . இங்கிலாந்து சென்றுள்ள இந்திய அணி , 3 டி20,3 ஒருநாள் மற்றும் 5 டெஸ்ட் போட்டிகளில் ஆட உள்ளது . முதல் டி 20 போட்டி இன்று தொடங்குகிறது . இந்நிலையில் , செய்தியாளர்களிடம் பேசிய இந்திய அணி கேப்டன் விராட் கோலி , இங்கிலாந்து தொடர் குறித்து பல கருத்துகளை பகிர்ந்துகொண்டார் . அப்போது பேசிய கோலி , நாங்கள் எந்தவித அழுத்தமும் பயமும் இல்லாமல் இருக்கிறோம் . நாங்கள் இங்கிலாந்திற்கு வந்திருப்பதால் அந்த அணிக்குத்தான் பயமும் நெருக்கடியும் இருக்கும் . சிறந்த அணியை அதன் சொந்த மண்ணில் வைத்து வீழ்த்துவது சிறப்பானது . அந்த வகையில் , இங்கு ஆடுவதால் , அந்த அணிக்குத்தான் அழுத்தமே தவிர எங்களுக்கு எந்தவிதமான அழுத்தமும் கிடையாது . ஜோஸ் பட்லர் நல்ல ஃபார்மில் இருக்கிறார் . ஐபிஎல்லில் தொடக்க வீரராக களமிறங்கி அவரது திறமையை நிரூபித்தார் . ஆஸ்திரேலியாவுக்கு எதிராகவும் சிறப்பாக ஆடியுள்ளார் . ஆனால் அதை பார்த்து நாங்கள் வியப்படையவில்லை . கிறிஸ் வோக்ஸ் , மோயின் அலி ஆகியோரும் ஐபிஎல்லில் ஆடியதால் அவர்களுடன் நல்ல நட்பு உள்ளது . அதே நட்புடன் இரு அணியினரும் ஆடினால் இந்த தொடர் சிறப்பானதாக அமையும் . இங்கிலாந்து காலநிலை எங்களுக்கு ஒத்துப்போகும் என்று நினைக்கிறேன் . புஜாரா , இஷாந்த் சர்மா ஆகியோர் கவுண்டி கிரிக்கெட்டில் ஆடியதால் அவர்கள் இந்த சூழலுக்கு ஏற்கனவே தயாராகிவிட்டனர் . நாங்களும் தயாராகிவிடுவோம் . பேட்டிங் வரிசையில் பல சோதனை முயற்சிகள் செய்ய உள்ளோம் . அனைவருக்கும் ஆடுவதற்கு வாய்ப்பளிக்கப்படும் . எதிரணிக்கு வியப்பை ஏற்படுத்தும் வகையிலான மாற்றங்கள் செய்யப்படும் . ஒருநாள் போட்டிகளிலும் சில சோதனைகள் செய்ய உள்ளோம் . அது உலக கோப்பைக்கு உதவியாக அமையும் . வெற்றி பெறுவோம் என்ற மனநிலை இருப்பதுதான் முக்கியம் . அந்த மனநிலையில் ஆடினால் வெற்றி பெறுவோம் . அதுதான் தென்னாப்பிரிக்க தொடரிலும் நடந்தது . போட்டி முடிவுகள் குறித்து உறுதியளிக்க முடியாது . எனினும் நல்ல கிரிக்கெட்டை ஆட விரும்புகிறோம் என கோலி தெரிவித்தார் .


நான் எவ்வளவு மோசமான பேட்ஸ்மேன் என்பதை அணியின் பேட்டிங் பயிற்சியாளர் சஞ்ஜய் பாங்கர் எனக்கு புரிய வைத்தார் என்று இந்திய கிரிக்கெட் அணியின் ஆல் - ரவுண்டர் ரவிச்சந்திரன் அஸ்வின் தெரிவித்தார் . 2016 - ஆம் ஆண்டுக்கான சர்வதேச கிரிக்கெட் கவுன்சிலின் ( ஐசிசி ) " சிறந்த கிரிக்கெட் வீரர் ' , " சிறந்த டெஸ்ட் வீரராக அண்மையில் அஸ்வின் தேர்வு செய்யப்பட்டார் . இதுகுறித்து சென்னையில் நேற்று செய்தியாளர்களைச் சந்தித்தார் அஸ்வின் . அப்போது அவர் கூறியதாவதுஃ 2016 - ம் ஆண்டில் அதிக விக்கெட்டுகள் வீழ்த்த வேண்டும் , அதிகமாக ஓட்டங்கள் எடுக்க வேண்டும் என்று திட்டமிட்டு எதையும் செய்யவில்லை . எல்லாம் தானாகவே அமைந்தது . தொடர் பயிற்சி , இடைவிடாத முயற்சி ஆகியவையே இந்தச் சாதனைகளுக்கு காரணம் என நினைக்கிறேன் . குடும்பத்திற்காக அதிகமாக நேரம் செலவிட வேண்டும் என நினைத்தேன் ; திட்டமிட்டேன் . ஆனால் செலவிட முடியவில்லை . தோனி மிகப்பெரிய சாதனைகளுக்கு சொந்தக்காரர் , மிகச் சிறந்த வீரரான அவரது தலைமையில் விளையாடியது பெருமையான தருணங்கள் . கேப்டன் பதவியில் இருந்து அவர் விலகியிருப்பது , அவரின் தனிப்பட்ட முடிவு . அது குறித்து எந்தக் கருத்தும் நான் கூற முடியாது . தோனியின் இந்த முடிவை நாம் மதிக்க வேண்டும் . தோனி மிகச்சிறந்த கேப்டன் என்பதில் சந்தேமில்லை . அதற்காக விராட் கோலியின் திறமையை நாம் குறைத்து மதிப்பிட முடியுமா ? டெஸ்ட் போட்டிகளில் தொடர்ச்சியான வெற்றிகளை குவித்ததன் மூலம் தான் ஒரு சிறந்த கேப்டன் என்பதை கோலி நிரூபித்துள்ளார் . கோலி ஒன்றும் சளைத்தவர் இல்லை . இப்படித்தான் , கங்குலி கேப்டன் பதவியிலிருந்து விலகியபோது இனி இந்திய அணி என்னவாகும் என்ற கேள்வி எழுந்தது . ஆனால் , திராவிட் , கும்ப்ளே அதைத் தொடர்ந்து தோனியின் தலைமையின் கீழ் இந்திய அணி வெற்றிகளை வசமாக்கியது . அதுபோலவே கோலியின் தலைமையிலும் இந்திய அணி சிறப்பாகச் செயல்படும் . இலங்கை மற்றும் தென் ஆப்பிரிக்காவுக்கு இந்திய அணி இந்தாண்டு சுற்றுப் பயணம் மேற்கொள்கிறது . இலங்கையில் கடந்த ஆண்டுகளில் சிறப்பாக பந்து வீசி விக்கெட்டுகளை வீழத்தியுள்ளேன் , இம்முறையும் அதேபோன்று பந்து வீசுவேன் . பின்பு , தென் ஆப்பிரிக்கா சுற்றுப் பயணம் சவாலானதாக இருக்கும் என நினைக்கிறேன் . கடந்த முறை அவர்கள் இந்தியாவில் சுற்றுப் பயணம் செய்தபோது 4 டெஸ்ட் போட்டிகளிலும் தோற்றனர் . எனவே , தென் ஆப்பிரிக்க அணியுடன் விளையாடுவது கடுமையான சவாலாக இருக்கும் . எனினும் , 2014 ஆஸ்திரேலியா சுற்றுப் பயணத்தில் இருந்து வெளிநாட்டு ஆடுகளங்களில் சிறப்பாக பந்து வீசி வருகிறேன் . அதனை தென் ஆப்பிரிக்கா ஆடுகளங்களிலும் தொடருவேன் . நான் எவ்வளவு மோசமான பேட்ஸ்மேன் என்பதை அணியின் பேட்டிங் பயிற்சியாளர் சஞ்ஜய் பாங்கர் எனக்கு புரிய வைத்தார் . அவர் எதையுமே வெளிப்படையாக பேசக் கூடியவர் . அவர் சொல்லித்தான் நான் எவ்வளவு மோசமாக பேட்டிங் செய்து கொண்டிருந்தேன் என்று எனக்குத் தெரிந்தது . பின்பு , சஞ்ஜய் பாங்கர் என் குறைகளை கண்டறிந்து தவறுகளை கலைந்து பேட்டிங் பயிற்சிகளை கொடுக்க ஆரம்பித்தார் . தீவிர பயிற்சிகளுக்கு பின்பு முன்பை விட என்னுடைய பேட்டிங் தரம் ஓரளவுக்கு உயர்ந்துள்ளது” என்று அவர் தெரிவித்தார் .


அதிமுக அலுவலக்த்துக்குள் நுழைய முயன்ற சசிகலா புஷ்பாவின் கணவருக்கு சராமாரியாக அடிஉதை விழுந்தது , போலீசார் காப்பாற்றியதால் தப்பினார் . முதலவர் ஜெயலலிதாவின் மறைவுக்கு பிறகு அவரை எதிர்த்த அதே வாயால் அவர் சிறந்த தலைவர் என உல்டா அடித்தார் கட்சியிலிருந்து நீக்கப்பட்ட சசிகலாபுஷ்பா . தொடர்ந்து சின்னம்மா எனப்படும் வி . கே . சசிகலாவை பொதுச்செயலாளராக்க விடமாட்டேன் என்று பேசிவருகிறார் . மேலும் ஜெயலலிதா சாவில் மர்மமிருப்பதாக வழக்கும் தொடர்ந்துள்ளார் . அது மட்டுமல்லாமல் மத்திய உள்துறை அமைச்சர் ராஜ்நாத் சிங் , குடியரசு தலைவர் பிரணாப் முகர்ஜி ஆகியோரை சந்தித்து சிபிஐ விசாரணைக்கு கோரிக்கை விடுத்து வருகிறார் . சசிகலா புஷ்பாவின் தொடர் நடவடிக்கையால் அவர் மீது செம கடுப்பில் இருந்தது கார்டன் வட்டாராம் . இந்த நிலையில் நாளை அதிமுக பொதுக்குழு நடைபெற உள்ள நிலையில் காலியாக உள்ள பொதுச்செயலாளர் பதவிக்கு போட்டியிடுவதற்கான விருப்ப மனுவுடன் சசிகலா புஷ்பா மற்றும் அவரது கணவர் லிங்கேஷ்வர திலகர் உள்ளிட்ட 10 க்கும் மேற்பட்டோர் அதிமுக தலைமை அலுவலகத்துக்கு விருப்ப மனுவுடன் வந்தனர் . இவர்கள் வரும் தகவல் காலை முதலே தீயாக பரவியதால் ஏராளமான அதிமுக தொண்டர்கள் குவிக்கப்பட்டனர் . விருகை வி . ன் . ரவி , ஈரோடு சிந்து ரவிச்சந்திரன் , மகளிர் அணி வேளாங்கன்னி தலைமையில் ஆட்கள் குவிக்கப்பட்டனர் . சசிகலாவின் கணவர் திலகர் உள்ளே நுழைந்தவுடனே அவனை கொல்லுடா , வெட்டுடா என்ற கோஷத்துடன் சரமாரியாக தாக்கினர் . கீழே விழுந்த அவரை மிதி மிதி என்று மிதித்தனர் . தனி நபராக மாட்டிக்கொண்ட திலகரின் மூக்கு வாயிலிருந்து ரத்தம் கொட்டியது . அடி வாங்குவது சசிகலாவின் கணவர் என முதலில் யாருக்கும் தெரியவில்லை . தர்ம அடி வாங்கி கொண்டிருந்த திலகரை அங்கு பாதுகாப்பில் இருந்த போலீசார் காப்பாற்றி அழைத்து சென்றனர் . சசிகலா புஷ்பா அண்ணா திமுக தலைமை அலுவலகத்தில் நுழைந்ததால் பரபரப்பு ஏற்பட்டது .


சேலம் உருக்காலை தனியார் மயமாவதை தடுத்தவர் திமுக தலைவர் கருணாநிதி என்றும் ஆண்டுக்கு 2 கோடி பேருக்கு வேலைவாய்ப்பு தருவதாக மத்திய அரசு உறுதியளித்திருந்தது , ஆனால் தற்போது வேலைவாய்ப்பு அளவு குறைந்து கொண்டு வருகிறது என்று மார்க்சிஸ்ட் கம்யூனிஸ்ட் கட்சியின் பொதுச் செயலாளர் சீத்தாராம் யெச்சூரி தெரிவித்துள்ளார் . சென்னை ராயப்பேட்டை ஒய் . எம் . சி . ஏ . மைதானத்தில் நடைபெற்ற கருணாநிதியின் 94 - வது பிறந்த நாள் மற்றும் சட்டபேரவை வைர விழா பொதுக்கூட்டத்தில் சீத்தாராம் யெச்சூரி பங்கேற்று பேசினார் . அப்போது நான் சென்னையில் பிறந்தேன் , ஹைதராபத்தில் படித்தேன் , டெல்லியில் வசிக்கிறேன் . எனது அடையாளம் இந்தியன என சுவையாக தெரிவித்தார் . கருணாநிதி தனியார் மயமாதலுக்கு எதிராக எங்களுடன் போராடியவர் . மதசார்பின்மை கொள்கையில் உறுதியாக இருந்தார் என பாராட்டுத் தெரிவித்தார் . சேலம் உருக்காலை தனியார்மயமாவதை தடுத்தவர் திமுக தலைவர் கருணாநிதி . வருடத்திற்கு 2 கோடி வேலைவாய்ப்பு தருவதாக மத்திய அரசு உறுதியளித்தது . ஆனால் தற்போது வேலைவாய்ப்பு அளவு குறைந்து கொண்டு வருகிறது என யெச்சூரி குற்றம்சாட்டினார் . கருணாநிதி தனது எழுத்து வசனத்தால் தமிழ் திரையுலகின் போக்கை மாற்றியவர் . கருணாநிதி மிகச்சிறந்த நகைச்சுவை உணர்வு உடையவர் என்று தெரிவித்த அவர் உதாரணமாக ஒரு நிகழ்வை சுட்டிக் காட்டினார் . 1996 ல் புதிய பிரதமர் யார் என்று தீர்மானிக்கும் கூட்டம் டெல்லியில் நடைபெற்றது . அந்த கூட்டத்தில் என்னிடம் பேசிய கலைஞர் இந்த கூட்டத்தில் நீதான் வில்லன் என்றார் நான் வில்லன் என்று சொன்னவுடன் அதிர்ச்சியுடன் ஏன் அப்படி கூறிளிறீர்கள் என கேட்டேன் . அதற்கு அவர் , ஆமா நீ என்னிடம் தமிழில் பேசுகிறாய் , சந்திரபாபு நாயுடுவிடம் தெலுங்கில் பேசுகிறாய் , சுர்ஜித்திடம் இந்தியில் பேசுகிறாய் , ஜோதிபாசுவிடம் பெங்காளியில் பேசுகிறாய் யாரிடம் என்ன பேசுகிறாய் என்று யாருக்கு தெரியும் ஆகையால் நீதான் இந்த கூட்டத்தில் வில்லன் என்றார் . அவரது நகைச்சுவை உணர்வு எனக்கு ரொம்ப பிடிக்கும் என யெச்சூரி தெரிவித்தார் . . தற்போது இருக்கும் அரசியலில் சூழலில் மு . க . ஸ்டாலினுக்கு பெரும் பங்கு உள்ளது . பாஜக அரசில் விவசாயிகள் தற்கொலை அதிகரித்துள்ளது , இளைஞர்கள் , விவசாயிகள் பிரச்சினைக்கு தீரவில்லை . பல்வேறு நாடுகளில் பாசிச ஆட்சிகள் முறியடிக்கப்பட்டுள்ளன . நாட்டின் மாற்றத்துக்காக நாம் அனைவரும் ஒன்றிணைந்திருக்கிறோம் " என்று அவர் கூறினார்


ஐஎஸ்எல் கால்பந்து போட்டி தொடங்கும் முதல் ஆட்டத்தில் ஒரு நல்ல தொடக்கத்தை கொடுப்போம் என்று சென்னையின் எஃப்சி அணியின் பயிற்சியாளர் ஜான் கிரேகரி உறுதியுடன் தெரிவித்துள்ளார் . கடந்த மூன்று சீசன்களாக சென்னை அணியின் பயிற்சியாளராக மெட்டாரஸி இருந்த நிலையில் , தற்போது இங்கிலாந்தைச் சேர்ந்த ஜான் கிரேகரி அந்த அணியின் பயிற்சியாளராக நியமிக்கப்பட்டு உள்ளார் . இந்த நிலையில் , இந்த சீசன் குறித்து அவர் நேற்று செய்தியாளர்களிடம் கூறியதுஃ " மெட்டாரஸி சென்னை அணிக்கு சிறந்த பங்களிப்பை வழங்கியுள்ளார் . அவரது பாணியிலேயே இந்த அணியை வழிநடத்த விரும்புகிறேன் . விளையாட்டில் எப்போதுமே வெற்றியை நோக்கிய ஒரு அழுத்தம் இருக்கும் . தாய்லாந்தில் நடைபெற்ற பயிற்சி முகாமில் மூன்று போட்டிகளில் விளையாடினோம் . சென்னை அணியினர் அதில் சிறப்பாக செயல்பட்டனர் . களத்தில் வீரர்களின் மனோபாவமும் , விளையாட்டு நேர்த்தியும் என்னை ஈர்த்தன . எங்களது கடின உழைப்பின் மூலம் இந்த சீசன் தொடங்கும் முதல் ஆட்டத்தில் ஒரு நல்ல தொடக்கத்தை கொடுப்போம் . அணியில் குறிப்பிடத்தக்க நட்சத்திர வீரர்கள் இல்லையென்றாலும் , கூட்டு முயற்சி சிறப்பாக உள்ளது . சிறந்த கால்பந்து நட்சத்திரங்களை உருவாக்கி வரும் சென்னை அணி இந்த சீசனிலும் அத்தகைய வீரர்களை உருவாக்கும் " என்று அவர் கூறினார் .


இந்திய மகளிர் அணியின் பயிற்சியாளர் பதவிக்கு இந்திய அணியின் முன்னாள் பயிற்சியாளர் கேரி கிறிஸ்டன் விண்ணப்பித்துள்ளார் . இந்திய மகளிர் அணியின் பயிற்சியாளராக இருந்த ரமேஷ் பவாரின் பதவிக்காலம் கடந்த நவம்பர் 30ம் தேதியுடன் முடிவடைந்த நிலையில் , புதிய பயிற்சியாளருக்கான விண்ணப்பங்கள் பெறப்பட்டன . பயிற்சியாளர் பதவிக்கு விண்ணப்பிப்பவர்களை கபில் தேவ் தலைமையிலான மூவர் கொண்ட குழு நேர்காணல் நடத்தி தகுதியான நபரை பயிற்சியாளராக தேர்வு செய்யும் . இதற்காக இந்திய அணியின் முன்னாள் வீரர் மனோஜ் பிரபாகர் , தென்னாப்பிரிக்க அணியின் முன்னாள் அதிரடி வீரர் கிப்ஸ் ஆகியோர் விண்ணப்பித்துள்ளனர் . ரமேஷ் பவாரும் மீண்டும் விண்ணப்பித்துள்ளார் . இந்நிலையில் , இந்திய அணியின் முன்னாள் பயிற்சியாளரும் தென்னாப்பிரிக்க அணியின் முன்னாள் வீரருமான கேரி கிறிஸ்டனும் விண்ணப்பித்துள்ளதாக தெரிகிறது . தோனி தலைமையிலான இந்திய அணி 2011 உலக கோப்பையை வென்றபோது இந்திய அணியின் பயிற்சியாளராக இருந்தவர் கேரி கிறிஸ்டன் . அண்மையில் இவரை ஆர்சிபி அணி அடுத்த ஐபிஎல் சீசனுக்கு தலைமை பயிற்சியாளராக நியமித்தது . இந்நிலையில் , அவர் இந்திய மகளிர் அணியின் பயிற்சியாளர் பதவிக்கு விண்ணப்பித்துள்ளார் . இந்திய மகளிர் அணியின் பயிற்சியாளராக இவர் தேர்வு செய்யப்பட்டால் ஆர்சிபி அணியின் தலைமை பயிற்சியாளராக செயல்பட முடியாது . மனோஜ் பிரபாகர் , கிப்ஸ் , கேரி கிறிஸ்டன் என போட்டி வலுத்துள்ளது . இந்திய மகளிர் அணியின் பயிற்சியாளருக்கான நேர்காணல் வரும் 20ம் தேதி நடக்க உள்ளது .


மதுரையில் மருத்துவமனை திறப்பு விழாவிற்கு நடிகர் சிவகுமார் சென்றபோது அங்கு செல்பி எடுக்க முயன்ற சிறுவனின் போனை தட்டி விட்டார் சிவகுமார் . இந்த வீடியோ வைரலாக சமூக வலைத்தளத்தில் பரவியதை தொடர்ந்து , நடிகர் சிவகுமாருக்கு எதிராக கண்டனப்பதிவு செய்தனர் . அதற்கு சிவகுமாரும் மன்னிப்பு கேட்டார் . இந்நிலையில் அந்த வாலிபர் தனியார் தொலைக்காட்சிக்கு அளித்த பேட்டியில் , என் 19 ஆயிரம் ரூபாய் செல்போன் போச்சு . . . . அது என் செல்போன் கூட இல்ல என் அண்ண செல்போன் 19 ஆயிரம் ரூபாய் மதிப்புள்ள போன் உடைந்து விட்டது . . . . அன்றைய தினத்தில் மருத்துவமனையை திறந்து வைப்பதற்காக துணை முதல்வர் ஒபிஎஸ் வருவதாக இருந்தார் . ஆனால் அவர் வர வில்லை . . . அவருக்கு பதிலாக அமைச்சர் உதயகுமார் வந்தார் . அவருடன் செல்பி எடுத்தேன் அவர் எதுவும் சொல்ல வில்லை . ஆனால் நடிகர் சிவகுமார் தான் இப்படி கோபப்பட்டு தட்டி விட்டு விட்டார் என அவர் தெரிவித்து உள்ளார் . அதே வேளையில் , மன்னிப்பு கேட்ட சிவகுமாருக்கு ஒரு செல்போன் வாங்கி தர எவ்வளவு நேரம் ஆக போகிறது என சமூக வலைத்தளவாசிகள் கேள்வி எழுப்பி உள்ளனர்


நடிகர் ஜெய் “ஓட்டுநர் உரிமம் ரத்து” . . . ! கடந்த மாதம் 21 ஆம் தேதி , பார்ட்டி படப்பிடிப்பு முடிந்ததைக் கொண்டாடும் விதமாக சென்னை எம் . ஆர் . சி . நகரில் உள்ள தனியார் உணவு விடுதியில் பார்ட்டி கொண்டாடிவிட்டு அதிகாலை காரில் சென்ற நடிகர் ஜெய் குடி போதையில் இருந்ததால் , அடையாறு பாலத்தில் மோதி விபத்துக்கு உள்ளானது . பின்னர் அவர் மீது குடிபோதையில் கார் ஓட்டியது , பொது சொத்துக்கு சேதம் விளைவித்தது , லைசன்ஸ் இல்லாமல் கார் ஓட்டியது , போன்ற 4 பிரிவுகளின் கீழ் அடையார் போலீசார் வழக்கு பதிவு செய்தனர் . இதையடுத்து குடிபோதையில் வாகனம் ஓட்டி , விபத்தும் ஏற்படுத்தியது தொடர்பாக நடிகர் ஜெய்க்கு போக்குவரத்து புலனாய்வு பிரிவு விளக்கம் அளிக்குமாறு நோட்டீஸ் அனுப்பியது . மஇது குறித்து விளக்கமளிக்க , கடந்த 5 ஆம் தேதி நேரில் ஆஜராக வேண்டும் என சைதாபேட்டை குற்றவியல் நடுவர் நீதிமன்றம் தெரிவித்தது . ஆனால் ஜெய் நேரில் ஆஜராகததால் , இந்த வழக்கை விசாரித்த சைதாப்பேட்டை நீதிமன்றம் நடிகர் ஜெய்க்கு ஜாமினில் வெளிவர முடியாத பிடிவாரண்ட் பிறப்பித்து உத்தரவிட்டுள்ளது . மேலும் , இரண்டு நாட்களுக்குள் ஜெய் கைது செய்ய வேண்டும் என நீதிமன்றம் பிறப்பித்த உத்தரவை தொடர்ந்து , பயந்து போன ஜெய் தற்போது , கைது செய்ய வேண்டாம் . . . . நானே வந்து விடுகிறேன் என , சைதாபேட்டை நீதிமன்றத்தில் நேரில் வந்து ஆஜரானார் இவரை விசாரித்த நீதிபதி சரமாரி கேள்விகளை முன்வைத்துள்ளார் . . படத்தில் ஹீரோவாக நடிக்கதான் முடியும் . . நிஜ வாழ்கையில் எல்லோரும் சாதாரண மனிதர்கள் தான் . . . . . உங்களுக்கு வாழ்கையும் திரைப்படமும் ஒன்றா ஜெய் ? என கேள்விகளை அடுக்கியுள்ளார் இதனால் , ஒவ்வொரு கேள்விக்கும் பவ்யமாக பதில் அளித்து அளித்துள்ளார் ஜெய் . இந்நிலையில் , 6 மாத காலத்திற்கு ஜெய்யின் ஓட்டுநர் உரிமம் ரத்து செய்து , சென்னை காவல் துறை ஆணையருக்கு உத்தரவு பிறப்பித்தது சைதாபேட்டை குற்றவியல் நீதிமன்றம் . மேலும் , அபராதமாக ரூ . 5 , 200 ஐ கட்டவேண்டும் எனவும் தீர்ப்பு வழங்கியுள்ளது . எப்படியோ இழுபறியாக இருந்த இந்த விவகாரம் ஒரு முடிவுக்கு வந்துள்ளது


தமிழ் திரையுலகில் ' வெயில் ' படத்தின் மூலம் அறிமுகமானவர் நடிகை பிரியங்கா , இந்த படத்தை தொடர்ந்து , ' தொலைபேசி ' , ' செங்காத்து பூமியிலே ' உள்ளிட்ட பல தமிழ் படங்களில் நடித்தார் . ஆனால் அவரால் தமிழில் நிலையான இடத்தை பிடிக்க முடியவில்லை . ஆனால் மலையாளத்தில் இவருக்கு தனி ரசிகர்கள் கூட்டமே உண்டு . இந்நிலையில் , நடிகை பிரியங்கா தன்னுடைய காதல் கணவரை விட்டு பிரிவதற்கான காரணத்தை முதல் முறையாக வெளியிட்டுள்ளார் . கேரளாவை சேர்ந்த நடிகை பிரியங்கா , கடந்த 2006 ஆம் ஆண்டு , வெயில் படத்தின் மூலம் நடிகர் பசுபதிக்கு ஜோடியாக அறிமுகமானவர் . தமிழை தொடர்ந்து , மலையாளத்திலும் நடித்து சிறந்த நடிகைக்கான கேரளா ஸ்டேட் அவார்ட் வாங்கும் அளவிற்கு உயர்ந்தார் . இவர் , லைம் லைட்டில் இருக்கும் போதே , இயக்குனர் லாரன்ஸ் என்பவரை காதலித்து 2012ஆம் ஆண்டு திருமணம் செய்து கொண்டு சென்னையில் குடியேறினார் . சுமூகமாக சென்று கொண்டிருந்த இவர்களது வாழ்க்கையில் என்ன நடந்தது என்று தெரியவில்லை , தன்னுடைய குழந்தையை பெற்று எடுப்பதற்காக பெற்றோரின் வீட்டிற்கு சென்ற பிரியங்கா அதற்குப் பின் சென்னை வரவில்லை . 2013ஆம் ஆண்டு குழந்தை பிறந்ததிலிருந்து கணவரை விட்டு விலகியே இருந்த பிரியங்கா , திடீரென 2015ஆம் ஆண்டு விவாகரத்து கோரி நீதிமன்றத்தில் வழக்கு தொடர்ந்தார் . தனக்கு எதிராக சமூக வலைத்தள பக்கத்தில் புகைப்படங்கள் வெளியிடப்பட்டது உள்பட நான்கு வழக்குகள் இவர் மீது போடப்பட்டது . தற்போது மீண்டும் நடிக்க துவங்கியுள்ள பிரியங்கா , முதல்முறையாக தன்னுடைய கணவரை பிரிய காரணம் என்பது குறித்து பேட்டி ஒன்றில் கூறியுள்ளார் . அவர் அளித்துள்ள தகவல் அதிர்ச்சி அளிக்கும் அதிர்ச்சியாக உள்ளது . இதுகுறித்து அவர் கூறுகையில் தன்னுடைய கணவர் தனக்கே தெரியாமல் தன்னுடைய அந்தரங்க புகைப்படங்களை சமூகவலைதளங்களில் வெளியிட்டதாகவும் , தன்னுடைய கணவர் இப்படி செய்ததை ஏற்றுக்கொள்ள முடியாமலும் , அவரை மன்னிக்க முடியாமலும் தான் இந்த முடிவை எடுத்ததாக தெரிவித்துள்ளார் . மேலும் திருமணத்திற்கு முன்பு தான் தொடர்ந்து நடிக்க ஒப்புக்கொண்ட அவர் , பின் அதை மறுத்ததால் இப்படி ஒரு முடிவை எடுத்ததாக தெரிவித்துள்ளார் . தற்போது மீண்டும் நடிக்க வந்துள்ள பிரியங்கா சிறந்த கதாபாத்திரங்கள் கிடைத்தால் தன்னை ரசிகர்கள் பார்க்கலாம் என கூறியுள்ளார் .